open-index/open-wikipedia-markdown huggingface dataset:
മുളക്

thumb|220px|കൊണ്ടാട്ടം മുളക്
thumb|220px|മുളക്

കാപ്സിക്കം എന്ന ജിനസ്സിൽ ഉൾപ്പെടുന്ന സുഗന്ധദ്രവ്യചെടിയാണ്‌ **മുളക്**. ചെടിയിൽ ഉണ്ടാവുന്ന ഫലത്തേയും മുളക് എന്ന് തന്നെയാണ്‌ വിളിക്കുന്നത്. ക്രിസ്തുവിന്‌ 7500 വർഷങ്ങൾക്ക് മുമ്പുതന്നെ മുളക് വളർത്തിയിരുന്നു എന്ന് കരുതപ്പെടുന്നു. മുളക് വർഗ്ഗത്തിലെ ചില മുളകുകൾ ഭക്ഷണ പദാർത്ഥങ്ങൾക്ക് എരിവ് ഉണ്ടാക്കുന്നതിനും, മരുന്നിനും ഉപയോഗിക്കാറുണ്ട്. പല ഭാഗങ്ങളിൽ മുളകിന്‌ പല പേരാണുള്ളത്.  മലബാറിൽ ഇതിന്‌ പറങ്കി എന്നും പറയാറുണ്ട്. 

## ചരിത്രം
ഇക്വഡോറിൽ മുളകു ആദ്യമായി കൃഷിചെയ്യപ്പെട്ടത് 6000 വർഷങ്ങൾക്ക് മുമ്പാണെന്ന് പുരാവസ്തു ഗവേഷണങ്ങൾ സൂചിപ്പിക്കുന്നു.

## രസാദി ഗുണങ്ങൾ
രസം			:കടു, അല്പ മാത്രയിൽ തിക്തം, തുവര രസവുമുണ്ട്.

ഗുണം		:ലഘു, രൂക്ഷം, തീക്ഷ്ണം

വീര്യം			:ഉഷ്ണം

വിപാകം		:കടു

## ഔഷധയോഗ്യഭാഗം
ഫലം

## കാപ്സിക്കം
ലഘുചിത്രം|ചെടിയിൽ നിൽക്കുന്ന കാപ്സിക്കം മുളക്
കാപ്‌സിക്കം എന്ന ജനുസിലുള്ള വളരെ വലിയതും എരിവ് കുറവുള്ളതുമായ ബെൽ പെപ്പെർ (Bell pepper) സ്വീറ്റ് പെപ്പർ (sweet pepper) പെപ്പർ (pepper)  എന്നീ പേരുകളിലറിയപ്പെടുന്ന ഒരു തരം മുളകിനെ ഇന്ത്യയിലും ആസ്ത്രേലിയയിലും ന്യൂസിലാന്റിലും **കാപ്സിക്കം** (Capsicum) എന്ന് പറയുന്നു.

## ഇതും കാണുക

* കാന്താരി
* ഹലപീനൊ

## ചിത്രശാല‍

File:Chill_like_cherry_-_ചെറിയെ_പോലെയുള്ള_മുളക്_04.JPG|ചെറിയെ പോലെയുള്ള മുളക്
File:Chilli hyderabad market.JPG|മുളക് ചന്തയിൽ വിൽക്കാൻ വച്ചിരിക്കുന്നു
File:Capsicum_-_കാപ്‌സിക്കം_03.JPG|
File:Capsicum_-_കാപ്‌സിക്കം_04.JPG|
File:Habenero pepper.jpg|ഹാബെനെരൊ മുളക്
File:Long hot red chili pepper.jpg|ലോങ്ങ് ഹോട്ട് റെഡ് മുളക്

File:Long yellow chili pepper.jpg|ലോങ്ങ് ഹോട്ട് മഞ്ഞ മുളക്


## അവലംബം


## കുറിപ്പുകൾ
 

* A WikiHow article on How to Cool Chili Pepper Burns.
* PepperCenter.com Your Complete Chili Pepper Community 

വർഗ്ഗം:മുളകുകൾ
ഷാൻ ലെ റോൻദ് അലംബെർ

ഫ്രഞ്ച് ദാർശനികനും ഗണിതശാസ്ത്രജ്ഞനും ആയിരുന്നു **ഷാൻ ലെ റോൻദ് അലംബെർ**. ഇദ്ദെഹം മദാം ദ് തെൻസിന്റെ പുത്രനായി 1717-ൽ ജനിച്ചു. കുട്ടിയായിരുന്നപ്പോൾത്തന്നെ സാന്ത് ഷാൻ ലെ റോൻദ് പള്ളിനടയിൽ ഉപേക്ഷിക്കപ്പെട്ടു . അവിടെ നിന്നും ലഭിച്ചതാണ് ഇദ്ദെഹത്തിന്റെ പേരിലെ ആദ്യ നാമം. 1754 മുതൽ അകദമി ഫ്രാൻസെയ്സിൽ അംഗവും 1772 മുതൽ ഈ സ്ഥാപനത്തിന്റെ സ്ഥിരം കാര്യദർശിയുമായിരുന്നു. കാതറിൻ രാജ്ഞിയും ഫ്രെഡറിക് രണ്ടാമനും തങ്ങളുടെ രാജ്യത്തു താമസമാക്കാൻ ക്ഷണിച്ചെങ്കിലും ഇദ്ദേഹം കൂട്ടാക്കിയില്ല. എന്നാൽ 1763-ൽ മൂന്നുമാസക്കാലം ഫ്രെഡറിക് രാജാവിന്റെ കൊട്ടാരത്തിൽ താമസിക്കുകയുണ്ടായി.

## ജീവചരിത്രം
നാസ്തികനായ അലംബെർ മതത്തിനും പൗരോഹിത്യത്തിനുമെതിരെ വിട്ടുവീഴ്ചയില്ലാതെ പോരാടി. ആൻസിക്ലപെദി എന്ന വിജ്ഞാനകോശഗ്രന്ഥം തയ്യാറാക്കുന്നതിൽ ദിദെറോയുമായി സഹകരിച്ചു പ്രവർത്തിച്ചു. അതിലെ ദിസ്ക്കൂർ പ്രിലിമിനേർ എന്ന ഭാഗവും ജനീവയെക്കുറിച്ചുള്ള ലേഖനവും മെലാൻഷെ ദ് ലിതെറത്യൂർ, ദിസ്ത്വാർ, എ ദ് ഫിലോസൊഫി എന്ന ഗ്രന്ഥവും ഇദ്ദേഹത്തിന്റെ രചനകളിൽ പ്രമുഖസ്ഥാനമർഹിക്കുന്നു. അകദമി ഫ്രാൻസെയ്സിന്റെ ഭരണസാരഥ്യം വഹിക്കുന്നകാലത്ത്, 1700-നും 1772-നുമിടയ്ക്ക്, അന്തരിച്ച പല പണ്ഡിതന്മാരെപ്പറ്റിയും ഇദ്ദേഹം സ്തുതിഗീതങ്ങൾ രചിക്കുകയുണ്ടായി.
ബലതന്ത്രം, ജ്യോതിശ്ശാസ്ത്രം തുടങ്ങിയ ശാസ്ത്രശാഖകളുടെ വികാസത്തിനും അലംബെർ ഗണ്യമായ സംഭാവന നല്കി. ത്രേത് ദ് ദിനാമിക് എന്ന പ്രബന്ധം ഇരുപത്താറാമത്തെ വയസ്സിൽ രചിച്ചതാണെന്ന കാര്യം ശ്രദ്ധേയമാണ്. 1783-ൽ ഇദ്ദേഹം അന്തരിച്ചു.

വർഗ്ഗം:ഫ്രഞ്ച് ഭൗതികശാസ്ത്രജ്ഞർ
വർഗ്ഗം:1783-ൽ മരിച്ചവർ
വർഗ്ഗം:1717-ൽ ജനിച്ചവർ
കള്ളിച്ചെടി

പ്രധാനമായും മരുഭൂമികളിൽ കാണപ്പെടുന്ന സസ്യങ്ങളാണ് **കള്ളിച്ചെടി** എന്നറിയപ്പെടുന്ന **കള്ളിമുൾച്ചെടികൾ**. വളരെ ഉയരത്തിൽ ശാഖോപശാഖകളായി  വളരുന്നവയും,ഒരു പന്തിനോളം മാത്രം വലിപ്പവും രൂപവും ഉള്ളവയും,ഉൾപ്പെടെ നൂറുകണക്കിനു വകഭേങ്ങളിൽ കാണപ്പെടുന്നു. ലഭ്യമാകുന്ന ജലം, കാണ്ഡത്തിൽ ശേഖരിച്ച് ഏറെക്കാലം ജലം ഇല്ലാതെ ജീവിക്കാൻ കഴിയുന്ന സവിശേഷ സ്വഭാവം ഇവയ്ക്കുണ്ട്. ജലനഷ്ടം പരമാവധി ഒഴിവാകുന്നവിധം ഇലകൾ ഇല്ലാത്ത രൂപഘടനയാണുള്ളത്. അതേസമയം ചിലയിനങ്ങൾക്ക് അഗ്രഭാഗത്ത് ഇലകൾ കാണാവുന്നതാണ്. മിക്കവാറും എല്ലാ ഇനങ്ങൾക്കും നിറയെ മുള്ളുകൾ ഉണ്ടായിരിക്കും.സാധാരണയായി പുഷ്പിക്കാത്ത ചെടികളുടെ ഒപ്പമാണ് പരിഗണിക്കപ്പെടുന്നതെങ്കിലും ചില ഇനങ്ങളിൽ മനോഹരമായ പൂക്കൾ ഉണ്ടാകുന്നു. പൊതുവെ എല്ലാത്തരം പ്രദേശങ്ങളിലും വളരുന്ന നിരവധി ഇനങ്ങൾ ഉള്ളതിനാൽ ഇവയെ ഉദ്യാനസസ്യങ്ങളായും പരിഗണിക്കാവുന്നതാണ്. ചിലയിനം കള്ളിച്ചെടികളിൽ ഭക്ഷ്യ യോഗ്യമായ പഴങ്ങളും ഉണ്ടാകാറുണ്ട്.

## ചിത്രശാല

File:Cactus plant.jpg|thumb|കള്ളിമുൾച്ചെടി
File:Cactus vijayanrajapuram.jpg|thumb|_കള്ളിമുൾച്ചെടി
File:Cereus pterogonus Lem-Cactus plant-flower buds-vijayanrajapuram.jpg|പൂവ്
File:Cereus pterogonus Lem-Cactus -flower-.jpg|thumb|പൂവ്
File:Cactus_-_കള്ളിമുൾച്ചെടി_11.JPG|കള്ളിമുൾ ചെടിയിലുണ്ടാകുന്ന പൂവ്
File:Cactus_-_കള്ളിമുൾച്ചെടി_01.JPG|കള്ളിമുൾ ചെടിയിലുണ്ടാകുന്ന ഇലകൾ
File:Cactus_-_കള്ളിമുൾച്ചെടി_08.JPG|കള്ളിമുൾ ചെടി
File:Cactus_-_കള്ളിമുൾച്ചെടി_06.JPG|കള്ളിമുൾ ചെടി
File:Cactus_-_കള്ളിമുൾ_ചെടി_03.JPG|കള്ളിമുൾച്ചെടി
File:Cactus_-_കള്ളിമുൾ_ചെടി_01.JPG|കള്ളിമുൾച്ചെടി
File:Cactus_-_കള്ളിമുൾ_ചെടി_02.JPG|കള്ളിമുൾച്ചെടി
File:Cactus_-_കള്ളിമുൾ_ചെടി_04.JPG|കള്ളിമുൾച്ചെടി
File:Cactus 05.JPG|കള്ളിച്ചെടി
File:Cereus hexagonus Flower 02.jpg|കള്ളിച്ചെടിയുടെ പൂവു്
File:Cereus hexagonus Flower 03.jpg|കള്ളിച്ചെടിയുടെ പൂവിന്റെ ഉൾവശം
File:Cactus Fruit or barshoom.jpg|ബർഷൂം പഴം (കള്ളിച്ചെടിയുടെ പഴം) വിൽപനക്ക് വെച്ചിരിക്കുന്നു.
File:Cactus, thorns of.jpg|കള്ളിമുൾച്ചെടിയുടെ മുള്ളുകൾ
File:Opuntia-ficus-indica-odayanchal 01.jpg|കള്ളിമുൾച്ചെടി
File:Opuntia-ficus-indica-odayanchal-02.jpg|കള്ളിമുൾച്ചെടി


## ഗ്രന്ഥസൂചി
* 
* 
*  in 
* 
* 
*  in: 
* 
* 
* 

## പുറത്തേയ്ക്കുള്ള കണ്ണികൾ
*

വർഗ്ഗം:സസ്യകുടുംബങ്ങൾ
ടി.എൻ. സീമ

കേരളത്തിൽ നിന്നുള്ള രാജ്യസഭാംഗമാണ് **ടി.എൻ.സീമ** (ജനനം :1 ജൂൺ 1963). അഖിലേന്ത്യ ജനാധിപത്യ മഹിള അസോസിയേഷൻ സംസ്ഥാന പ്രസിഡന്റും ദേശീയ ഉപാദ്ധ്യക്ഷയുമാണ്. സി.പി.ഐ.എം സംസ്ഥാന കമ്മിറ്റി അംഗമായി പ്രവർത്തിക്കുന്നു.

## ജീവിതരേഖ
പി. നാരായണൻ നായരുടെയും മാനസിയുടെയും മകളായി തൃശൂരിൽ ജനിച്ചു. മലയാളത്തിൽ ബിരുദാനന്ദര ബിരുദവും ഡോക്ടറേറ്റും നേടി. തമിഴിൽ ഡിപ്ലോമയും സാമൂഹ്യസുരക്ഷ സാർവ്വജനീവമാക്കലിൽ (Diploma in Universalising Social Security) നെതർലന്റ്സിലെ ഹേഗിലുള്ള ഇൻസ്റ്റിറ്റ്യൂട്ടിൽ ഓഫ് സോഷ്യൽ സയൻസിൽ നിന്ന് ഡിപ്ലോമയും എടുത്തു.  1991 മുതൽ 2008 വരെ കേരളത്തിലെ വിവിധ ഗവൺമെന്റ് കോളേജുകളിൽ മലയാളം അദ്ധ്യാപികയായിരുന്നു. ഏപ്രിൽ 2010 ൽ രാജ്യസഭയിലേക്ക് തെരഞ്ഞെടുക്കപ്പെട്ടു.

സ്ത്രീശബ്ദം മാസികയുടെ പത്രാധിപരായിരുന്നു. കുടുംബശ്രീ ദാരിദ്ര്യ നിർമാർജ്ജന മിഷന്റെ സംസ്ഥാന എക്സിക്യൂട്ടീവ് കമ്മിറ്റി അംഗമായിരുന്നു.

## കൃതികൾ
*സ്ത്രീകളും പ്രാദേശികാസൂത്രണവും , 1997 
*ആഗോളവൽക്കരണവും സ്ത്രീകളും, 2000
*Equality in Development,(എഡിറ്റു ചെയ്തവ)2000
*Gender Status Study, 2000 (എഡിറ്റു ചെയ്തവ)
*Neighbourhood Collective, 1999(എഡിറ്റു ചെയ്തവ)
*People's Plan Campaign and Women's Advancement, 2000(എഡിറ്റു ചെയ്തവ)
*ഹൃദയഗവേഷണം(കവിതാ സമാഹാരം), 2012
## അവലംബം


വർഗ്ഗം:1963-ൽ ജനിച്ചവർ

വർഗ്ഗം:ജൂൺ 1-ന് ജനിച്ചവർ

വർഗ്ഗം:വനിതാ രാജ്യസഭാംഗങ്ങൾ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:കേരളത്തിലെ വനിതാ രാഷ്ട്രീയപ്രവർത്തകർ
വർഗ്ഗം:സി.പി.ഐ.എം. വനിതാ നേതാക്കൾ
വർഗ്ഗം:തൃശ്ശൂരിൽ നിന്നുമുള്ള രാഷ്ട്രീയപ്രവർത്തകർ
വർഗ്ഗം:കേരളത്തിൽ നിന്നും രാജ്യസഭയിൽ അംഗമായവർ
വർഗ്ഗം:കേരളീയരായ രാജ്യസഭാംഗങ്ങൾ
എസ്. രാധാകൃഷ്ണൻ (ശബ്ദലേഖകൻ)

മികച്ച ശബ്ദലേഖനത്തിനുള്ള 2012 ലെ ദേശീയപുരസ്‌കാരം നേടിയ ചലച്ചിത്ര സാങ്കേതിക പ്രവർത്തകനാണ് **എസ്. രാധാകൃഷ്ണൻ**. അന്നയും റസൂലും എന്ന ചിത്രത്തിലെ ലൊക്കേഷൻ സൗണ്ട് റിക്കേർഡിങ്ങിനാണ് പുരസ്കാരം ലഭിച്ചത്. 
## ജീവിതരേഖ
കൂത്താട്ടുകുളം ഞെട്ടനാനിക്കൽ വീട്ടിൽ ശിവരാജന്റയും രാജലക്ഷ്മിയുടെയും മകനാണ്. കിടങ്ങൂർ എൻജിനീയറിങ് കോളേജിൽ നിന്ന് ഇലക്‌ട്രോണിക്‌സ് ആൻഡ് കമ്യൂണിക്കേഷനിൽ എൻജിനീയറിങ് പഠനം പൂർത്തിയാക്കി. ഉണ്ണി മേനോന്റെ സൗണ്ട് ഓഫ് മ്യൂസിക്കൽ സ്റ്റുഡിയോയിൽ ട്രെയിനിയായി പ്രവർത്തിച്ചു. പുണെ ഫിലിം ഇൻസ്റ്റിറ്റിയൂട്ടിൽ ഓഡിയോ ഗ്രാഫി പഠിച്ചു. 'അകം' ആണ് ആദ്യ ചിത്രം. 
## ശബ്ദലേഖനം നിർവഹിച്ച ചിത്രങ്ങൾ
*'അകം'
*'പാപ്പിലിയോ ബുദ്ധ' 
*'അന്നയും റസൂലും'
*'അഞ്ച് സുന്ദരികൾ' 
## പുരസ്കാരങ്ങൾ
*മികച്ച ശബ്ദലേഖനത്തിനുള്ള ദേശീയപുരസ്‌കാരം (ലൊക്കേഷൻ സൗണ്ട് റിക്കേർഡിങ്ങ്)2012
## അവലംബം


വർഗ്ഗം:മലയാളചലച്ചിത്ര ശബ്ദലേഖകർ
വർഗ്ഗം:മികച്ച ശബ്ദലേഖകനുള്ള ദേശീയ ചലച്ചിത്രപുരസ്കാരം ലഭിച്ചവർ
ഇഞ്ചിപ്പുല്ല്

സുഗന്ധദ്രവ്യങ്ങൾ ഉണ്ടാക്കാൻ ഉപയോഗിക്കുന്നതും ഔഷധവുമായ **ഇഞ്ചിപ്പുല്ല്** പുല്ല് വർഗ്ഗത്തിൽപ്പെട്ട ഒരു സസ്യമാണ്‌. (ഇംഗ്ലീഷ്: East-Indian Lemon Grass) ശാസ്ത്രീയനാമം **സിമ്പോപോഗൺ ഫ്ലെക്സുവോസസ്**  (Cymbopogon flexuosus) എന്നാണ്‌. ലോകത്താകെ 55 ഇനം ഇഞ്ചിപ്പുല്ലുകളുണ്ട്. **തെരുവപ്പുല്ല്** എന്നും പേരുണ്ട്. ഈ പുല്ല് വാറ്റിയാണ് പുൽത്തൈലം (തെരുവത്തൈലം) ഉണ്ടാക്കുന്നത്. കേരളത്തിൽ ചുക്ക് കാപ്പി ഉണ്ടാക്കുമ്പോൾ അതിൽ ഇഞ്ചിപ്പുല്ല് ചേർക്കാറുണ്ട്. കേരള കാർഷിക സർവ്വകലാശാലയുടെ കീഴിൽ ഓടക്കാലിയിൽ ഒരു പുൽതൈല ഗവേഷണ കേന്ദ്രം പ്രവർത്തിച്ചുവരുന്നു.

## പേരിനു പിന്നിൽ
സംസ്കൃതത്തിൽ കർപ്പുര തൃണ, സുഗന്ധതൃണ എന്നും, തമിഴിൽ വാസനപ്പുല്ല്, കർപ്പുരപ്പുല്ല്, എന്നും തെലുങ്കിൽ വാസനഗഡ്ഡി ചിപ്പഗഡ്ഡി എന്നുമൊക്കെയാണ്‌ പേരുകൾ.

## പുൽത്തൈലം
ഇഞ്ചിപ്പുല്ല് എന്ന സസ്യത്തിൽ നിന്നും വാറ്റിയെടുക്കുന്ന സുഗന്ധമുള്ള എണ്ണയാണ് പുൽത്തൈലം.  കീടനാശിനിയായും പുൽത്തൈലം ഉപയോഗിച്ചുവരുന്നു. താളിയോല ഗ്രന്ഥങ്ങൾ കാലങ്ങളോളം കേടുകൂടാതെയിരിക്കുന്നതിന്നായി പുൽത്തൈലം പുരട്ടി സൂക്ഷിച്ചു വരുന്നു. ചിലയിനം ഇഞ്ചിപ്പുല്ലുകളിൽ നിന്നുള്ള തൈലം ഭക്ഷണം കേടാകാതിരിക്കാനും സുഗന്ധ വ്യഞ്ജനമായും ഉപയോഗിക്കുന്നു. പുൽത്തൈലം ഉപയോഗിച്ച് ചായ തുടങ്ങിയ പാനീയങ്ങളുടെ രുചി വർധിപ്പാക്കാറുണ്ട്. തേനീച്ചവളർത്തലിലും പുൽത്തൈലം ഉപയോഗിക്കുന്നു.

## രസാദി ഗുണങ്ങൾ
രസം			:മധുരം, തിക്തം, കടു

ഗുണം		:ലഘു, സ്നിഗ്ധം

വീര്യം			:ഉഷ്ണം

വിപാകം		:കടു

## ഔഷധയോഗ്യ ഭാഗം
സമൂലം 

## ചരിത്രം == തലവേദനയ്ക്ക് നെറ്റിയിൽ പുരട്ടാൻ ഉത്തമ ഔഷധമാണ്

## വിതരണം
## വിവരണം
[thumb|[കമ്പോളം|കമ്പോളത്തിൽ വില്പ്നയ്ക്ക് തയ്യാറാക്കി വെച്ചിരിക്കുന്ന ഇഞ്ചിപ്പുല്ല്]]

## ചിത്രശാല

File:Cymbopogon_-_ഇഞ്ചിപ്പുല്ല്_01.JPG|ഇഞ്ചിപ്പുല്ല്
File:Cymbopogon_-_ഇഞ്ചിപ്പുല്ല്_02.JPG|ഇഞ്ചിപ്പുല്ല്
File:Cymbopogon_-_ഇഞ്ചിപ്പുല്ല്_03.JPG|ഇഞ്ചിപ്പുല്ല്
File:Cymbopogon_-_ഇഞ്ചിപ്പുല്ല്_04.JPG|ഇഞ്ചിപ്പുല്ല്

## അവലംബം

ഡോ.എസ്. നേശമണി, ഔഷധസസ്യങ്ങൾ 1985കേരള ഭാഷാ ഇൻസ്റ്റിറ്റ്യൂട്ട് തിരുവനന്തപുരം81-7638-475-5

## കുറിപ്പുകൾ
 

വർഗ്ഗം:ഔഷധസസ്യങ്ങൾ
വർഗ്ഗം:പുല്ലുകൾ
വർഗ്ഗം:കേരളത്തിലെ സസ്യജാലം
പൊൻകൊരണ്ടി

മരത്തിൽ കയറിപ്പോവുന്ന ഒരു വള്ളിച്ചെടിയാണ് **പൊൻകൊരണ്ടി**. . പച്ചനിറമുള്ള കായകൾ പഴുക്കുമ്പോൾ ചുവപ്പുനിറമാകും. കായയ്ക്കുള്ളിലെ കുരു ഒരു പൾപ്പിനുള്ളിലാകും ഉണ്ടായിരിക്കുക. വേരിനുള്ളിലെ തടി ആയുർവേദത്തിൽ ഔഷധമായി ഉപയോഗിക്കുന്നു. വാതം. ഗൊണേറിയ, ത്വക്‌രോഗങ്ങൾ എന്നിവയ്ക്ക് ഇത് ഔഷധമാണ്. ഇന്ത്യയിലെയും ശ്രീലങ്കയിലെയും തദ്ദേശസസ്യമാണ്. പ്രമേഹത്തിന് ഔഷധമാണ്. ഹൃദ്രോഗസാധ്യത കുറയ്ക്കാനും പൊൻകൊരണ്ടിയ്ക്ക് കഴിയും. പലനാട്ടുവൈദ്യത്തിലും ഇത് മരുന്നായി ഉപയോഗിക്കുന്നുണ്ട്. പ്രമേഹത്തിനെതിരെ വളരെ ഫലപ്രദമാണെന്ന് പഠനങ്ങൾ കാണിക്കുന്നു. ആധുനികവൈദ്യത്തിലെ മരുന്നുകളോട് കിടപിടിക്കാൻ പോന്ന ഔഷധശക്തിയുണ്ട് പ്രമേഹചികിൽസയിൽ പൊൻകൊരണ്ടിയിൽ നിന്നും വേർതിരിക്കുന്ന ഔഷധത്തിന്.

## അവലംബം

## പുറത്തേക്കുള്ള കണ്ണികൾ
* ഔഷധഗുണത്തെപ്പറ്റിയുള്ള വിശദവിവരങ്ങൾ
* പ്രമേഹരോഗത്തിനെതിരെയുള്ള ഔഷധഗുണം
* ഔഷധഗുണങ്ങളെപ്പറ്റി അമേരിക്കൻ ജേണലിൽ വന്ന വിവരങ്ങൾ
* പ്രമേഹനിയന്ത്രണത്തിൽ പൊൻകൊരണ്ടി

വർഗ്ഗം:ഔഷധസസ്യങ്ങൾ
വർഗ്ഗം:വള്ളിച്ചെടികൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:സെലാസ്ത്രേസീ
വർഗ്ഗം:കേരളത്തിലെ സസ്യജാലം
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
ബുസ്കാഷി

അഫ്ഘാനിസ്ഥാനിൽ പ്രചുരപ്രചാരത്തിലുള്ളതും കുതിരകളെ ഉപയോഗിക്കുന്നതുമായ ഒരു വിനോദമാണ് **ബുസ്കാഷി** (English: Buzkashi).  ശക്തിയും ബുദ്ധിയും മിടുക്കും ഒരുപോലെ ഉപയോഗപ്പെടുത്തേണ്ട ഒരു വിനോദമാണ് ഇത്.
ബുസ്കാഷിയെ കുറിച്ചുള്ള ഒരു ഇംഗ്ലീഷ് വിവരണം. 
ബുസ്കാഷിയുടെ ഏറ്റവും വലിയ മത്സരങ്ങൾ നടക്കാറുള്ളത് അഫ്ഘാൻ പുതുവത്സരത്തോടനുബന്ധിച്ച് മശാർ-ഇ-ഷരീഫിലാണ്.  മത്സരയോഗ്യങ്ങളായ കുതിരകളാണെങ്കിൽ അവക്ക് കളിയുടെ നിയമങ്ങൾ ശരിക്കറിയുമെന്നും അവ കളി ആസ്വദിക്കുന്നുണ്ടാകും എന്നുമാണ് കളിക്കാർ പറയുക.  
പോളോ പോലെയാണ് ഈ കളിയും. പന്തിനു പകരം തലയറുത്ത ഒരാട്ടിൻകുട്ടിയുടെ ജഡമാണ് ഉപയോഗിക്കുന്നത് എന്നു മാത്രം.  ഈ ജഡം വാരിയെടുത്ത് കുതിരയെ പായിച്ച് ലക്ഷ്യവൃത്തത്തിൽ അത് നിക്ഷേപിക്കുന്ന കളിക്കാർ വിജയിക്കുന്നു.   വളരെ പരുക്കനായ ഈ കളിയിൽ കളിക്കാർ പരസ്പരം കുതിരപ്പുറത്തുനിന്ന്` തള്ളിയിടാനും കുതിരകളെ വീഴ്ത്താനുമൊക്കെ ശ്രമിക്കാറുണ്ട്.  കുതിരയോടിക്കുന്നവരെ ചപെൻഡാസ് (chapendaz)എന്നാണ് വിളിക്കുക.  പാരമ്പര്യമായി ചപെൻഡാസുകളാകുന്ന കുടുംബങ്ങളും ഇവിടെയുണ്ട്.  ചെറിയ കുതിരകളെ ഉപയോഗിച്ച് ജഡം പെറുക്കിയെടുത്ത് വലിയ ശ്ക്തിയേറിയ കുതിരപ്പുറത്തേക്കു കൈമാറുകയെന്നത് ഈ കളിയിലെ ഒരു തന്ത്രമാണ്.  താലിബാൻ ഭരണക്കാലത്ത് (1996-2001)ഈ കളി നിരോധിച്ചിരുന്നെങ്കിലും ഇക്കാലത്ത് അത് പുനർജ്ജീവിപ്പിക്കപ്പെട്ടിട്ടുണ്ട്.

## അവലംബം


വർഗ്ഗം:കുതിര വിനോദങ്ങൾ
ചെറിയാൻ കെ. ചെറിയാൻ

പ്രമുഖ മലയാള കവിയാണ് **ചെറിയാൻ കെ. ചെറിയാൻ** (ജനനം : 24 ഒക്ടോബർ 1932). കവിതക്കുള്ള കേരള സാഹിത്യ അക്കാദമി പുരസ്‌കാരം ലഭിച്ചിട്ടുണ്ട്.
## ജീവിതരേഖ
ചെറിയാന്റെയും ആനിയമ്മയുടെയും മകനായി കോട്ടയം ജില്ലയിലെ വൈക്കത്ത് ജനിച്ചു. കേരള യുണിവേഴ്‌സിറ്റിയിൽ നിന്നും കൽക്കത്ത യുണിവേഴ്‌സിറ്റിയിൽ നിന്നും ബിരുദങ്ങൾ നേടിയ ചെറിയാൻ വടവുകോട്‌ രാജർഷി മെമ്മോറിയൽ ഇംഗ്ലീഷ്‌ ഹൈസ്‌കൂളിൽ അദ്ധ്യാപകനായും മലയാള മനോരമ ദിനപത്രത്തിന്റെ ഉപ പത്രാധിപരായും ജോലി നോക്കി. കേന്ദ്ര വാണിജ്യ മന്ത്രി കാര്യാലയത്തിലെ പ്രസിദ്ധീകരണവകുപ്പിലും പ്രദർശന വകുപ്പിലും  ജോലി ചെയ്തു. 1973 മുതൽ ന്യൂയോർക്കിൽ നഗര കാര്യാലയത്തിന്റെ ശിശുപരിപാലന വകുപ്പിലെ ഉദ്യോഗസ്‌ഥനായിരുന്നു.

## കൃതികൾ
*പവിഴപ്പുറ്റ്
*ഐരാവതം
*കുശനും ലവനും കുചേലനും
*ഭ്രാന്തനും ഭസ്മാസുരനും
*ചെറിയാൻ കെ. ചെറിയാന്റെ തെരഞ്ഞെടുത്ത കവിതകൾ
## പുരസ്കാരങ്ങൾ
*കവിതയ്ക്കുള്ള കേരള സാഹിത്യ അക്കാദമി പുരസ്‌കാരം (2007)
## ഇവയും കാണുക
* കേരള സാഹിത്യ അക്കാദമി പുരസ്‌കാരം
*കേരള സാഹിത്യ അക്കാദമി

## അവലംബം


വർഗ്ഗം:1932-ൽ ജനിച്ചവർ

വർഗ്ഗം:ഒക്ടോബർ 24-ന് ജനിച്ചവർ

വർഗ്ഗം:മലയാളകവികൾ
വർഗ്ഗം:കവിതക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
ലീനാക്ഷം

[thumb|[മാവ്]]
ചിലയിനം സസ്യങ്ങളിലെ പ്രധാന കാണ്ഡത്തിന്റെ വളർച്ച കുറച്ചുകാലങ്ങൾക്ക് ശേഷം നിലയ്ക്കുന്നു.  പിന്നീട് ഇവ ഉയരത്തിൽ വളരാതെ അവയുടെ ശിഖരങ്ങളിൽ നിന്നും പുതിയ ശാഖകൾ ഉണ്ടാകുന്നു. ഇത്തരം സസ്യങ്ങളിലെ തലപ്പ് ഭാഗം പരന്ന് വളരുന്നു. ഇവ പിന്നീട് അധികം ഉയരത്തിൽ വളരാറില്ല. ഇത്തരം സസ്യങ്ങളാണ് **ലീനാക്ഷം** എന്നറിയപ്പെടുന്നത്. മാവ്, പ്ലാവ്, പുളി എന്നിവ ഉദാഹരണം.

വർഗ്ഗം:സസ്യശാസ്ത്രം
പി.പി. ശ്രീധരനുണ്ണി

പ്രമുഖ മലയാള കവിയാണ് **പി.പി. ശ്രീധരനുണ്ണി**(ജനനം :12 ഏപ്രിൽ 1944). ക്ഷണപത്രം എന്ന കാവ്യ സമാഹാരത്തിന് 2005 ലെ കവിതയ്ക്കുള്ള കേരള സാഹിത്യ അക്കാദമി പുരസ്കാരം ലഭിച്ചു.

## ജീവിതരേഖ
കണാരൻ നായരുടെയും മാതു അമ്മയുടെയും മകനാണ്. ബിരുദാനന്തരം 1969ൽ ആകാശവാണിയിൽ സ്ക്രിപ്റ്റ്റൈറ്ററും പിന്നീട് പ്രോഗ്രാം എക്സിക്യൂട്ടീവുമായി , കോഴിക്കോട്, തിരുവനന്തപുരം നിലയങ്ങളിൽ പ്രവർത്തിച്ചു. അഞ്ഞൂറോളം ലളിത ഗാനങ്ങളും ദേശഭക്തിഗാനങ്ങളും മറ്റും എഴുതിയിട്ടുണ്ട്. ശംഖുപുഷ്പം, വില്ക്കാനുണ്ട് സ്വപ്നങ്ങൾ എന്നീ സിനിമകളിൽ പാട്ടുകളും എഴുതി.മുപ്പതു വർഷം ആകാശവാണി യുടെ 'ഗാന്ധിമാർഗം' പരിപാടിയിൽ ഗാന്ധിജിക്ക് ശബ്ദം നൽകി.

## കൃതികൾ
                                                  കവിതാസമാഹരങ്ങൾ
       
* ഉയിർത്തെഴുന്നേൽപ്പു് ,  കാവൽക്കാരന്റെ പാട്ടു്,  വഴി,ക്ഷണപത്രം,അടുപ്പ്, നനവ്, മണ്ണാങ്കട്ടയും കരിയിലയും കാശിയ്ക്ക് പോയത്, സ്വയംവരം,ശ്രീധരനുണ്ണിയുടെ കവിതകൾ ,പാറ (ഖണ്ഡകാവ്യം).
 *ഗദ്യകൃതികൾ                                                    നീരുറവ,നിങ്ങൾ ഇതുവരെ കേട്ടത്(ആകാശവാണി സ്മരണകൾ).                         *ബാലസാഹിത്യം                                                           ആറാട്ട്,താലപ്പൊലി,        മത്തക്കിളികൾ                              ആകാശക്കുട                                     അക്ഷരപ്പക്ഷികൾ

## പുരസ്കാരങ്ങൾ
 കേരള സാഹിത്യ അക്കാഡമി  അവാർഡ്, ഗാനരചനയ്ക്കുള്ള കേരള സംഗീത നാടക അക്കാഡമി അവാർഡ്, സംസ്ഥാന ബാലസാഹിത്യ അവാർഡ്, രേവതി പട്ടത്താനം അവാർഡ്, കൈരളി അററ്ലസ് അവാർഡ്, എസ്.ബി.ടി. അവാർഡ്, ഇടശ്ശേരി അവാർഡ് കുട്ടമത്ത് അവാർഡ്, കക്കാട് അവാർഡ്, വെൺമണി അവാർഡ്, മൂടാടി അവാർഡ്.
## അവലംബം


വർഗ്ഗം:1944-ൽ ജനിച്ചവർ

വർഗ്ഗം:ഏപ്രിൽ 12-ന് ജനിച്ചവർ

വർഗ്ഗം:മലയാളകവികൾ
വർഗ്ഗം:കവിതക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
നൊങ്ങണംപുല്ല്

**നൊങ്ങണംപുല്ല് **- 60 സെന്റീമീറ്റർ വരെ ഉയരത്തിൽ വളരുന്ന സസ്യമാണ്.(ശാസ്ത്രീയനാമം:Oldenlandia herbacea) ഔഷധമായി ഉപയോഗിക്കുന്നു. പടർന്നു വളരുന്ന ഇത് ഇന്ത്യയിലുടനീളം കാണപ്പെടുന്നു.

## അവലംബം

## പുറത്തേക്കുള്ള കണ്ണികൾ
* രൂപവിവരണം

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:കളകൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
ബി.എ. ചിദംബരനാഥ്

പ്രസിദ്ധനായ മലയാളചലച്ചിത്ര സംഗീതസംവിധായകനായിരുന്നു **ഭൂതപ്പാണ്ടി അരുണാചലം ചിദംബരനാഥൻ** എന്ന **ബി.എ. ചിദംബരനാഥ്** (10 ഡിസംബർ 1923 - 31 ഓഗസ്റ്റ് 2007). ഏകദേശം മുപ്പതിനടുത്ത് ചിത്രങ്ങൾക്ക് സംഗീതസംവിധാനം നിർവ്വഹിച്ച ഇദ്ദേഹം ഈണം പകർന്ന മിക്ക ഗാനങ്ങളും സൂപ്പർഹിറ്റുകളാണ്. *കരയുന്നോ പുഴ ചിരിയ്ക്കുന്നോ, കേശാദിപാദം തൊഴുന്നേൻ, പകൽക്കിനാവിൻ സുന്ദരമാകും* തുടങ്ങിയവ അദ്ദേഹം ഈണം പകർന്ന് ശ്രദ്ധേയമായ ഗാനങ്ങളാണ്. ഒരു കർണ്ണാടകസംഗീതജ്ഞൻ കൂടിയായിരുന്ന ഇദ്ദേഹം വയലിൻ, മൃദംഗം, ഗഞ്ചിറ തുടങ്ങിയ വാദ്യോപകരണങ്ങൾ ഉപയോഗിയ്ക്കുന്നതിലും വിദഗ്ദ്ധനായിരുന്നു. *വാണീ വാഗധീശ്വരീ, നാമം നല്ല നാമം* തുടങ്ങിയ ഏതാനും കർണാടക സംഗീതകൃതികളുടെ രചയിതാവും ഇദ്ദേഹമാണ്. അന്തരിച്ച സംഗീതസംവിധായകൻ രാജാമണി, ചിദംബരനാഥിന്റെ മകനും ഗായകൻ അച്ചു രാജാമണി പേരമകനുമാണ്.

## ജീവിതരേഖ
കന്യാകുമാരി ജില്ലയിലെ ഭൂതപ്പാണ്ടിയിൽ സംഗീതജ്ഞനായിരുന്ന ബി.കെ. അരുണാചലം അണ്ണാവിയുടേയും ചെമ്പകവല്ലിയുടേയും മൂത്ത മകനായി 1923 ഡിസംബർ 10-ന് ജനിച്ചു. 22 വാദ്യോപകരണങ്ങൾ (പ്രധാനമായും നാദസ്വരം) വായിയ്ക്കുന്നതിൽ വിദഗ്ദ്ധനായിരുന്നു ചിദംബരനാഥിന്റെ അച്ഛൻ. ഒരു തമിഴ് പണ്ഡിതനും കവിയും അധ്യാപകനും കൂടിയായിരുന്ന അരുണാചലം അണ്ണാവി തന്നെയായിരുന്നു ചിദംബരനാഥിന്റെ ആദ്യഗുരുവും. അച്ഛനിൽ നിന്ന് വായ്പ്പാട്ടിലും മൃദംഗത്തിലും പരിശീലം നേടിയ ചിദംബരനാഥ്, പിന്നീട് അക്കാലത്തെ പ്രഗദ്ഭ സംഗീതജ്ഞനും വാഗ്ഗേയകാരനുമായിരുന്ന ഹരികേശനല്ലൂർ മുത്തയ്യാ ഭാഗവതരിൽ നിന്നും സംഗീതത്തിൽ വിദഗ്ദ്ധ പരിശീലനം നേടി. പിന്നീട്, മുത്തയ്യാ ഭാഗവതരുടെ ചില കച്ചേരികളിൽ അദ്ദേഹത്തിന്റെ കൂടെപ്പാടിയും മറ്റുചില കച്ചേരികളിൽ അദ്ദേഹത്തിന് അകമ്പടി സേവിച്ചും ചിദംബരനാഥ് വളർന്നുവന്നു. എന്നാൽ, തന്റെ യഥാർത്ഥ അരങ്ങേറ്റം മുത്തയ്യാ ഭാഗവതരുടെ ശിഷ്യയായിരുന്ന കുന്നിയൂർ സീതമ്മയുടെ കച്ചേരിയ്ക്കുവേണ്ടിയായിരുന്നെന്ന് അദ്ദേഹം ഒരിയ്ക്കൽ പറയുകയുണ്ടായി.

പിന്നീട്, നാഗമണി മാർത്താണ്ഡ നാടാർ എന്ന പ്രമുഖ വയലിൻ വിദഗ്ദ്ധന്റെ കീഴിൽ വയലിൻ അഭ്യസിച്ചുതുടങ്ങിയ ചിദംബരനാഥ്, അതിനുശേഷം കുംഭകോണം രാജമാണിക്യം പിള്ള എന്ന വയലിൻ മാന്ത്രികന്റെ കീഴിൽ വയലിനിൽ വിദഗ്ദ്ധപരിശീലനം നേടി. പിന്നീട് ചെന്നൈയിൽ താമസമാക്കിയ അദ്ദേഹം കർണാടക സംഗീതത്തിലെ പല പ്രഗദ്ഭരുടെയും കച്ചേരികൾക്ക് വയലിനിലും മൃദംഗത്തിലും അകമ്പടി സേവിയ്ക്കുകയുണ്ടായി. ചെമ്പൈ വൈദ്യനാഥ ഭാഗവതർ, അരിയക്കുടി രാമാനുജ അയ്യങ്കാർ, മഹാരാജപുരം വിശ്വനാഥയ്യർ, എം.എസ്. സുബ്ബുലക്ഷ്മി തുടങ്ങിയവർ ഇതിൽ പെടുന്നു. ഇത്തരം കച്ചേരികളാണ് അദ്ദേഹത്തെ സിനിമയിലേയ്ക്ക് നയിച്ചത്.

1948-ൽ അക്കാലത്തെ കർണാടക സംഗീതചക്രവർത്തിയായിരുന്ന ദണ്ഡപാണി ദേശികരുടെ കച്ചേരിയിൽ വയലിൻ വായിച്ചുകൊണ്ടിരിയ്ക്കുയായിരുന്ന ചിദംബരനാഥ്, അക്കാലത്തെ പ്രശസ്ത സംഗീതസംവിധായകനായിരുന്ന സി.എൻ. പാണ്ഡുരംഗന്റെ ശ്രദ്ധയിൽ പെടുകയുണ്ടായി. ഇതിനെത്തുടർന്നാണ് അദ്ദേഹത്തിന് ചലച്ചിത്രലോകത്തേയ്ക്ക് പ്രവേശനം ലഭിയ്ക്കുന്നത്. ഏതാനും ചിത്രങ്ങളിൽ പാണ്ഡുരംഗന്റെ സഹായിയായി അദ്ദേഹം പ്രവർത്തിച്ചു. പിന്നീട് ഒരു സിംഹള ചിത്രത്തിന് അദ്ദേഹം സംഗീതസംവിധാനം നിർവഹിയ്ക്കുകയുണ്ടായി. ഇതായിരുന്നു അദ്ദേഹത്തിന്റെ ആദ്യ ചിത്രം.

## അവലംബം



വർഗ്ഗം:1923-ൽ ജനിച്ചവർ
വർഗ്ഗം:2007-ൽ മരിച്ചവർ
വർഗ്ഗം:ഡിസംബർ 10-ന് ജനിച്ചവർ
വർഗ്ഗം:ഓഗസ്റ്റ് 31-ന് മരിച്ചവർ
വർഗ്ഗം:മലയാളചലച്ചിത്രസംഗീതസംവിധായകർ
മടത്തുംപുറം

കേരളത്തിലെ മലപ്പുറം ജില്ലയിലെ പൊന്നാനി താലൂക്കിലെ ആലംകോട് പഞ്ചായത്തിലെ ഒരു ഗ്രാമമാണ്‌‌ **[[മടത്തുംപുറം]]**. തൃശൂർ - കോഴിക്കോട് ഹൈവേയിൽ വളയംകുളത്ത് നിന്ന് ചാലിശ്ശേരി പോകുന്ന റോഡിൽ ഏകദേശം രണ്ടു കിലോമീറ്റർ ദൂരെയാണ്‌ ഈ പ്രദേശം. മദ്രസയും അംഗന വാടിയും മാനം കണ്ടത്ത് എന്ന് പേരുള്ള കല്യാണ മണ്ഡപവും കുറച്ചു കച്ചവട സ്ഥാപനങ്ങളും ഏല്ലാ പാർട്ടികളുടെയും ഓഫീസുകളുമാണ് ഈ കൊച്ചു ഗ്രാമത്തിൽ സ്ഥിതി ചെയ്യുന്നത്. അര കിലോമീറ്റർ മുന്നോട്ടു പോയാൽ മസ്ജിദുൽ ദാറുൽ ഹുദാ കണ്ടങ്കുളവും അവിടെ നിന്ന്  ഒന്നര കിലോമീറ്റർ മുന്നോട്ടു  പോയാൽ ചാലിശ്ശേരി ഹൈസ്കൂളും മടത്തുംപുറത്തു നിന്ന് അഞ്ചു കിലോമീറ്റെർ മുന്നോട്ടു  പോയാൽ ചാലിശ്ശേരി മുലായം പറമ്പ് ക്ഷേത്രവുമുണ്ട്. മടത്തുംപുറത്തു നിന്ന് തെക്കോട്ട് പോകുന്ന വഴിയിലാണ്‌ കോക്കൂർ ഗവണ്മെന്റ് ഹൈസ്കൂൾ, കൊക്കുർ ശ്രീ മഹാവിഷ്ണു ക്ഷേത്രം, എന്നിവ   നിലകൊള്ളുന്നത്. എല്ലാ വർഷവും മലയാള മാസം കുംഭം എട്ട് ഇംഗ്ലീഷ്‌ മാസം ഫെബ്രുവരി ഇരുപതിന് കൊക്കുർ മഹാ വിഷ്ണു ക്ഷേത്രത്തിലെ ഉത്സവം ആഘോഷിക്കാറുണ്ട്. കോക്കൂർ പോസ്റ്റ് ഓഫീസിന്റെ കീഴിലാണ്‌ മടത്തുംപുറം സ്ഥിതി ചെയ്യുന്നത്   കോലിക്കര, പാവിട്ടപ്പുറം, വളയംകുളം, കോക്കൂർ, ചാലിശ്ശേരി , എന്നിവ സമീപ പ്രദേശങ്ങളാണ്. കോക്കൂർ ജുമാമസ്ജിദ് എന്ന പുരാതന പള്ളി നിലകൊള്ളുന്നത് സമീപത്തുള്ള പാവിട്ടപുറം എന്ന പ്രദേശത്താണ്‌.\

മലപ്പുറം, പാലക്കാട്, തൃശൂർ, എന്നീ ജില്ലകളുടെ ആരംഭം വയലുകളും തോടുകളും കുളങ്ങളും നിറഞ്ഞു നിൽക്കുന്ന സുന്ദരമായ പ്രക്രതി രമണീയമായ ഞങ്ങളുടെ  ഗ്രാമത്തിൻറെ അതിർത്തിയിലാണ്.  മടത്തും പുറം

വർഗ്ഗം:മലപ്പുറം ജില്ലയിലെ ഗ്രാമങ്ങൾ
മനോരഞ്ജിനി

തെക്കേ ഇന്ത്യയിൽ കാണുന്ന ഒരു അലങ്കാരസസ്യമാണ് **മനോരഞ്ജിനി**. . അതീവസുഗന്ധമുള്ള മഞ്ഞപ്പൂക്കളാണ് മനോരഞ്ജിനിയുടേത്. ഹിന്ദിയിൽ *ഹരിചാമ്പ* എന്നറിയപ്പെടുന്ന ഈ ചെടിയ്ക്ക് **Ylang Ylang Vine, Climbing lang-lang, Tail grape, Ilang-ilang** എന്നെല്ലാം പേരുകളുണ്ട്. ഒന്നു രണ്ടു മീറ്ററോളം കുറ്റിച്ചെടിയായി വളരുന്ന മനോരഞ്ജിനി അതിനുശേഷം വള്ളിയായി രൂപം പ്രാപിക്കുന്നു. ചൈനയിൽ ഔഷധസസ്യമായി ഉപയോഗമുണ്ട്. പുഷ്പങ്ങൾ തുടക്കത്തിൽ പച്ചകലർന്നവയാണ്. പ്രായംകൊണ്ട് മഞ്ഞനിറം ആകുന്നു. പൂക്കൾ മനോഹരമാംവിധം നീണ്ടു നിൽക്കുന്നു. വളരെ ഹൃദ്യമായ സുഗന്ധവും ഇതിനുണ്ട്.

## ചിത്രശാല

File:Artabotrys hexapetalus 01.jpg|കായ
File:Artabotrys hexapetalus 04.JPG
File:Artabotrys hexapetalus 12.JPG
File:Artabotrys hexapetalus 06.JPG
File:Starr 071024-9724 Artabotrys hexapetalus.jpg
File:Starr 030807-0092 Artabotrys hexapetalus.jpg


## അവലംബം

## പുറത്തേക്കുള്ള കണ്ണികൾ
* ചിത്രങ്ങൾ
* രൂപചിത്രീകരണം 
* രൂപവിവരണം 

വ:കുറ്റിച്ചെടികൾ
വ:വള്ളിച്ചെടികൾ

വർഗ്ഗം:ഔഷധസസ്യങ്ങൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:ആർട്ടാബോട്രിസ്
വർഗ്ഗം:കേരളത്തിലെ സസ്യജാലം
ജയനാരായണൻ

പ്രമുഖ മലയാള ചെറുകഥാകൃത്തായിരുന്നു **ജയനാരായണൻ**(1 ജൂൺ 1944 - 1 ഫെബ്രുവരി 1999). 1991 ലെ ചെറുകഥയ്ക്കുള്ള കേരള സാഹിത്യ അക്കാദമി പുരസ്കാരം ലഭിച്ചിട്ടുണ്ട്.
## ജീവിതരേഖ
എറണാകുളത്തെ കാഞ്ഞൂരിൽ  കണ്ണന്റെയും കാളിയുടെയും മകനായി ജനിച്ചു. പുതിയേടം ശക്തൻ തമ്പുരാൻ മെമ്മോറിയൽ എൽ.പി.എസിലാണ് നാരായണൻ നാലാം ക്ലാസുവരെ പഠിച്ചത്; നാലാം ക്ലാസ് മുതൽ 10 വരെ കാഞ്ഞൂർ സെന്റ് സെബാസ്റ്റ്യൻ എച്ച്. എസിലും. എറണാകുളം മഹാരാജാസ് കോളേജിലായിരുന്നു ഇന്റർമീ ഡിയറ്റും ബി.എ. (ഇം ഗ്ലീഷ്)യും പൂർത്തിയാക്കി. ആലുവ സിവിൽ സപ്ലൈസിൽ ഉദ്യോഗസ്ഥനായിരുന്നു.സ്കൂൾ കാലത്തേ എഴുതി തുടങ്ങി. വെള്ളാരപ്പിള്ളി നാരായണൻ എന്ന പേരിലായിരുന്നു തുടക്കം.

## കൃതികൾ
*എന്റെ സൂര്യൻ(കഥാസമാഹാരം)
*കുളമ്പൊച്ച(കഥാസമാഹാരം)
*രക്തത്തിന്റെ മർമ്മരങ്ങൾ(കഥാസമാഹാരം)
*ഉത്തരായന സമസ്യകൾ (നോവൽ)
*ദേവാലയം(നോവൽ)
*വിദ്യാധരന്റെ ചിറകുകൾ(നോവൽ)
*ജോസഫ് ബ്രോഡ്സ്കിയുടെ കവിതകൾ(വിവർത്തനം)

## പുരസ്കാരങ്ങൾ
* ചെറുകഥയ്ക്കുള്ള കേരള സാഹിത്യ അക്കാദമി പുരസ്കാരം (1991)

## അവലംബം


വർഗ്ഗം:1944-ൽ ജനിച്ചവർ
വർഗ്ഗം: 1999-ൽ മരിച്ചവർ
വർഗ്ഗം:ജൂൺ 1-ന് ജനിച്ചവർ
വർഗ്ഗം:ഫെബ്രുവരി 1-ന് മരിച്ചവർ

വർഗ്ഗം:ചെറുകഥക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:മലയാളം നോവലെഴുത്തുകാർ
വർഗ്ഗം:എറണാകുളം ജില്ലയിൽ ജനിച്ചവർ
ഷെർവുഡ് ആൻഡേഴ്സൻ

പ്രശസ്തനായ അമേരിക്കൻ സാഹിത്യകാരനായിരുന്നു  **ഷെർവുഡ് ആൻഡേഴ്സൻ**. ഒഹയോയിലെ കാംഡെനിൽ 1876 സെപ്. 13-നു ജനിച്ചു. തന്റെ മൂന്നാമത്തെ കൃതിയായ വിൻസ്ബർഗ് ഒഹയോ (Winesburg Ohio, 1919) യിലൂടെയാണ് ഇദ്ദേഹം പ്രസിദ്ധനായിത്തീർന്നത്. വസ്തുനിഷ്ഠമായ പ്രമേയങ്ങളെ ആൻഡേഴ്സൻ വിഗണിച്ചു. ചെറിയ പട്ടണത്തിൽ ജീവിക്കുന്ന മനുഷ്യരെ, അവരുടെ അന്തരാത്മാവിലേക്കു കടന്ന് അപഗ്രഥിച്ച് ആവിഷ്കരിച്ചിട്ടുള്ള ചെറുകഥകളുടെ സമാഹാരമാണ് പ്രസ്തുത കൃതി.
ഷെർവുഡ് ആൻഡേഴ് സൻ

ഭാര്യയായ ടെനിസി മിച്ചലിനെ 1924-ൽ ആൻഡേഴ്സൻ ഉപേക്ഷിച്ചു; അതേ വർഷംതന്നെ എലിസബത്ത് പ്രാലിനെ വിവാഹം ചെയ്തു. ഒഹയോയിലെ ഒരു പെയിന്റ് ഫാക്ടറിയുടെ മാനേജരായിരുന്ന ആൻഡേഴ്സൻ ജോലിയും വീടും വിട്ട് ഷിക്കോഗോയിൽ കുടിയേറിപ്പാർക്കുകയും നിരന്തരമായ സാഹിത്യരചനയിൽ ഏർ​പ്പെടുകയും ചെയ്തു. തുടർന്ന് മൂന്നു കഥാസമാഹാരങ്ങൾകൂടി (ദ് ട്രയംഫ് ഒഫ് ദി എഗ്, 1921; ഹോഴ്സസ് ആൻഡ് മെൻ, 1923; ഡെത് ഇൻ ദ് വുഡ്സ്, 1933) ഇദ്ദേഹം പ്രസിദ്ധീകരിച്ചു. സമകാലികജീവിതത്തിന്റെ ഉത്കണ്ഠയും അസ്വാസ്ഥ്യവുമാണ് ഈ കൃതികളിലെ മുഖ്യപ്രമേയം. ഇതേ വിഷയത്തെ ആധാരമാക്കി ഏതാനും നോവലുകളും (വിൻഡി മക് പേഴ്സൻസ് സൺ, 1916; മാർച്ചിങ് മെൻ, 1917; മെനി മാര്യേജസ്, 1923; ബിയോൺഡ് ഡിസയർ, 1923) ഇദ്ദേഹം രചിച്ചിട്ടുണ്ട്. വ്യവസായവത്കരണം ചെറിയ പട്ടണത്തെ എങ്ങനെ ബാധിക്കുന്നു എന്ന് ഒരു നോവലിലൂടെ പുവർ വൈറ്റ് (Poor White, 1920) ആൻഡേഴ്സൻ ചിത്രീകരിച്ചു. ആഫ്രോ അമേരിക്കക്കാരുടെ സ്ഥൈര്യത്തെയും വെള്ളക്കാരുടെ അന്തസ്സാരവിഹീനതയെയും താരതമ്യപ്പെടുത്താൻ നോവൽ ശില്പം (ഡാർക് ലാഫ്റ്റർ, 1925) ഇദ്ദേഹം ഉപയോഗിച്ചു. 1924-ൽ പ്രസിദ്ധീകൃതമായ ആത്മകഥ (എ സ്റ്റോറി റ്റെല്ലേഴ്സ് സ്റ്റോറി) വസ്തുതയും കല്പനയും കൂട്ടിക്കലർത്തി രചിച്ചിട്ടുള്ളതാണ്. കുറിപ്പുകളും മറ്റുമായി ചില ഗ്രന്ഥങ്ങൾകൂടി (ദ് മോഡേൺ റൈറ്റർ, 1925; എസ്.ഏസ് നോട്ട് ബുക്ക്, 1926; ടാർ: എ മിഡ്വെസ്റ്റ് ചൈൽഡ്ഹുഡ്, 1926; നിയറർ ദ് ഗ്രാസ് റൂട്ട്സ്, 1929; ഹോം ടൗൺ, 1940; എസ്.ഏസ് മെമ്വാർസ്, 1940) ഇദ്ദേഹം രചിച്ചിട്ടുണ്ട്. അവസാനകാലം റിപ്പബ്ലിക്കൻ കക്ഷിയുടെയും ഡെമോക്രാറ്റിക്കക്ഷിയുടെയും ഓരോ വാരിക പ്രസാധനം ചെയ്തുകൊണ്ട് ഇദ്ദേഹം വെർജീനിയയിൽ താമസമുറപ്പിച്ചു.

പനാമയിലെ കോളനിയിൽ 1941 മാ. 8-ന് ആൻഡേഴ്സൻ നിര്യാതനായി.

## അവലംബം


വർഗ്ഗം:അമേരിക്കൻ സാഹിത്യകാരന്മാർ
വർഗ്ഗം:1876-ൽ ജനിച്ചവർ
പശുമ്പൊൻ മുത്തുരാമലിംഗം തേവർ

തമിഴ്നാട്ടിൽ നിന്നുള്ള ഒരു ഇന്ത്യൻ സ്വാതന്ത്ര്യസമര സേനാനിയാണ് **പശുമ്പൊൻ മുത്തുരാമലിംഗം തേവർ** (30 ഒക്ടോബർ 1908 – 30 ഒക്ടോബർ 1963). 
## ജീവിതരേഖ
1908 ഒക്ടോബർ 30-ന് തമിഴ്നാട്ടിലെ രാമനാഥപുരം ജില്ലയിൽ ഉക്കിരപാണ്ഡ്യ തേവരുടെയും ഇന്ദിരാണിയുടെയും മകനായി ജനിച്ചു. മധുരയിലെ മിഷൻ ഹൈസ്കൂളിൽ വിദ്യാഭ്യാസം പൂർത്തിയാക്കിയ തേവർ ഉപരിപഠനത്തിന് ചേർന്നില്ലെങ്കിലും വിപുലമായ വായന ഇദ്ദേഹത്തെ നല്ലൊരു വാഗ്മിയും ചിന്തകനുമാക്കി. ബാലഗംഗാധര തിലകൻ, ലാലാ ലജ്പത് റായ്, സുഭാഷ്ചന്ദ്ര ബോസ്, ചിത്തരഞ്ജൻ ദാസ് തുടങ്ങിയ കോൺഗ്രസ് നേതാക്കളും സ്വാമി വിവേകാനന്ദൻ, അരവിന്ദഘോഷ് തുടങ്ങിയവരും ഇദ്ദേഹത്തെ ഏറെ സ്വാധീനിച്ചിരുന്നു.
### രാഷ്ട്രീയജീവിതം
1927-ഓടെ രാഷ്ട്രീയത്തിൽ പ്രവേശിച്ച തേവർ മദ്രാസ് സംസ്ഥാനത്തിലെ കോൺഗ്രസ് പ്രവർത്തനങ്ങളിൽ വ്യാപൃതനായി. ഇക്കാലത്ത് ട്രേഡ് യൂണിയൻ പ്രവർത്തനങ്ങളിൽ ഏർ പ്പെട്ടിരുന്നതിന്റെ പേരിൽ അറസ്റ്റ് ചെയ്യപ്പെടുകയുണ്ടായി. കോൺഗ്രസ്സിലെ മിതവാദികളുമായുള്ള അഭിപ്രായഭിന്നതമൂലം പാർട്ടി വിട്ട ഇദ്ദേഹം 1939-ൽ നേതാജിയുടെ ഫോർവേഡ് ബ്ളോക്കിൽ ചേർന്നു. ഫോർവേഡ് ബ്ളോക്കിന്റെ മദ്രാസ് സംസ്ഥാനത്തിലെ പ്രവർത്തനങ്ങൾക്കു നേതൃത്വം നല്കിയ തേവരുടെ മേൽനോട്ടത്തിലാണ് നേതാജി എന്ന തമിഴ് വാരിക പ്രസിദ്ധീകരിക്കപ്പെട്ടത്. നേതാജിയുമായുള്ള അടുത്ത ബന്ധംമൂലം രാജ്യദ്രോഹക്കുറ്റം ചുമത്തി ബ്രിട്ടിഷ് അധികാരികൾ ഇദ്ദേഹത്തെ അറസ്റ്റ് ചെയ്തു. 1937-നുശേഷം മദ്രാസ് നിയമസഭയിലെ അംഗമായി തേവർ തെരഞ്ഞെടുക്കപ്പെട്ടു.

സ്വാതന്ത്ര്യലബ്ധിക്കുശേഷം തേവർ മൂന്ന് തവണ (1952,57,62) പാർലമെന്റിൽ അംഗമായി. 1957-ൽ പ്രിവന്റീവ് ഡിറ്റൻഷൻ ആക്റ്റ് പ്രകാരം ഇദ്ദേഹത്തെ അറസ്റ്റ് ചെയ്തത് മദ്രാസിൽ ഏറെ കോളിളക്കം സൃഷ്ടിച്ചു. ഒരു ദലിത് യുവാവ് കൊല്ലപ്പെട്ടതിനെത്തുടർന്നുണ്ടായ വർഗീയലഹളയ്ക്ക് തേവർ പ്രേരണ നല്കി എന്നതായിരുന്നു ഇദ്ദേഹത്തിനുമേൽ ആരോപിക്കപ്പെട്ട കുറ്റം. 1960-ൽ കോടതി ഇദ്ദേഹത്തെ കുറ്റവിമുക്തനായി പ്രഖ്യാപിച്ചു. 1963 ഒ.-ൽ തേവർ അന്തരിച്ചു.

## അവലംബം


വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ‎
വർഗ്ഗം:1908-ൽ ജനിച്ചവർ
വർഗ്ഗം:1963-ൽ മരിച്ചവർ
വർഗ്ഗം:തമിഴ്നാട്ടിൽ നിന്നുള്ള ഇന്ത്യൻ സ്വാതന്ത്ര്യസമരസേനാനികൾ
ബാല്യസഖി

പി. സുബ്രഹ്മണ്യം 1954-ൽ നിർമിച്ച മലയാള ചലച്ചിത്രമാണ് *ബല്യസഖി*'.  നീല പ്രൊഡക്ഷനിന്റെ ബാനറിൽ എം. മിത്രദാസ് ആണ് ഈ ചിത്രം സംവിധാനം ചെയ്തത്.  കെ.പി.കൊട്ടാരക്കര കഥയും സംഭാഷണവും എഴുതിയ ചിത്രത്തിന് തിരുനയിനാർകുറിച്ചി ഗാനങ്ങൾ എഴുതി.  ആ ഗനങ്ങൾക്ക് ബ്രദർ ലക്ഷ്മണൻ ഈണം പകർന്നു.  മെരിലാൻഡ് സ്റ്റുഡിയോയിൽ നിർമിച്ച ഈ ചിത്രത്തിന്റെ നൃത്തസംവിധാനം നിർവഹിച്ചത് ചന്ദ്രശേഖരനാണ്.  കൃഷ്ണൻ ഇളമൺ ശബ്ദലേഖനവും, എം.വി കൊച്ചാപ്പു രംഗസംവിധാനവും, കെ.ഡി. ജോർജ്ജ് ചിത്രസംയോജനവും, സി.വി. ശങ്കർ വേഷവിധാനവും, എൻ.എസ്. മണി ഛായാഗ്രഹണവും നിർവഹിച്ചു.  1954 ഡിസംബറിൽ ചിത്രം റിലീസായി.
## അഭിനേതാക്കൾ
പ്രേം നസീർവഞ്ചിയൂർ മാധവൻ നായർവീരൻടി.എസ്. മുത്തയ്യബഹദൂർജോസ് പ്രകാശ്അടൂർ പങ്കജംആറന്മുള പൊന്നമ്മകുമാരി തങ്കംമിസ്സ് കുമാരിഎസ്.പി. പിള്ള
## പിന്നണിഗായകർ
സി.എസ്. രാധാദേവികമുകറ പുരുഷോത്തമൻപി. ലീലശാന്ത പി. നായർശ്യാമളടി.എസ്. കുമരേശ്

## പാട്ടരങ്ങ്
ഗാനങ്ങൾ : തിരുനൈനാർക്കുറിച്ചി 
ഈണം :  ബ്രദർ ലക്ഷ്മണൻ

	
,	
## അവലംബം

## പുറത്തേക്കുള്ള കണ്ണികൾ
*ഇന്റർനെറ്റ് മൂവി ഡാറ്റാബേസിൽ നിന്ന് ബാല്യസഖി
*മുഴുനീള ചലച്ചിത്രം ബാല്യസഖി

വർഗ്ഗം:1954-ൽ പുറത്തിറങ്ങിയ മലയാളചലച്ചിത്രങ്ങൾ

വർഗ്ഗം:പി. സുബ്രഹ്മണ്യം സം‌വിധാനം ചെയ്ത ചലച്ചിത്രങ്ങൾ
വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ
വർഗ്ഗം:തിരുനായിനാർ കുറിച്ചി എഴുതിയ ഗാനങ്ങൾ
വർഗ്ഗം:ബ്രദർ ലക്ഷ്മണൻ സംഗീതം നൽകിയ ഗാനങ്ങൾ
വർഗ്ഗം:കെ.ഡി. ജോർജ്ജ് ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:തിരുനായിനാർകുറിച്ചി-ബ്രദർലക്ഷ്മൺ ഗാനങ്ങൾ
കെ.പി. ശശി

ചലച്ചിത്ര, ഡോക്യുമെൻററി സംവിധായകനും കാർട്ടൂണിസ്റ്റും മനുഷ്യാവകാശപ്രവർത്തകനുമായിരുന്നു **കെ. പി. ശശി** (കരിവന്നൂർ പുത്തൻവീട്ടിൽ ശശി) (ഡിസംബർ 2022). സാമൂഹികവും മാനസികവുമായ അതിക്രമങ്ങൾക്ക് ഇരയാവുന്ന മലയാളി സ്ത്രീജീവിതം വിഷയമാക്കിയ **ഇലയും മുള്ളും** എന്ന അദ്ദേഹത്തിന്റെ ചിത്രം ദേശീയപുരസ്കാരത്തിനർഹമായിട്ടുണ്ട്. 2013 മാർച്ചിൽ പുറത്തിറങ്ങിയ അദ്ദേഹത്തിന്റെ ഡോക്യുമെന്ററിയാണ് ഫാബ്രിക്കേറ്റഡ്. ഇത് പി.ഡി.പി നേതാവ് അബ്ദുൽനാസർ മഅദനിയെ കേന്ദ്ര-കേരള സർക്കാരുകൾ  കെട്ടിച്ചമച്ച തെളിവുകൾ ഉപയോഗിച്ച് വേട്ടയാടിയത് സംബന്ധിച്ച ഒന്നാണ്.  കേരളത്തിലെ കമ്യൂണിസ്റ്റ് പ്രസ്ഥാനത്തിന്റെ സ്ഥാപകരിലൊരാളും മാർക്സിസ്റ്റ് സൈദ്ധാന്തികനുമായിരുന്ന കെ. ദാമോദരനാണ് അച്ഛൻ. റെസിസ്റ്റിംഗ് കോസ്റ്റൽ ഇൻവേഷൻ, അമേരിക്ക അമേരിക്ക, ലിവിങ് ഇൻ ഫിയർ, ഡവലപ്മെന്റ് അറ്റ് ഗൺപോയന്റ് എന്നിവയാണ് ശ്രദ്ധേയങ്ങളായ മറ്റു ചിത്രങ്ങൾ.. ജവഹർലാൽ നെഹ്രു സർവ്വകലാശാലയിൽ വിദ്യാർത്ഥിയായിരിക്കെ എഴുപതുകളിൽ കാർട്ടൂണിസ്റ്റായി പ്രവർത്തിച്ചുതുടങ്ങി. ബോംബെയിലെ ഫ്രീ പ്രസ്സ് ജേർണലിൽ കാർട്ടൂണിസ്റ്റായി ജോലിചെയ്തു. വിബ്ജ്യോർ (VIBGYOR) ഫിലിം ഫെസ്റ്റിവലിന്റെ സ്ഥാപകരിൽ ഒരാളാണ്.

=ചലച്ചിത്രജീവിതം=
* 2007 – റെസിസ്റ്റിങ് കോസ്റ്റൽ ഇൻവേഷൻ 
* 2009 – എ ക്ലൈമറ്റ് കോൾ ഫ്രം ദ കോസ്റ്റ് 
* 1988 എ വാലി റഫ്യൂസസ് ടു ഡൈ
* 1985 വീ ഹു മേക്ക് ഹിസ്റ്ററി
* 1986 ലിവിംഗ് ഇൻ ഫിയർ
* 1987 ഇൻ ദ നെയിം ഓഫ് മെഡിസിൻ
* 2016 വോയിസസ് ഫ്രം റൂയിൻസ്
* 1991 ഇലയും മുള്ളും
* 2003 ഏക് അലഗ് മോസം
* 2003 ശ്...സൈലൻസ് പ്ലീസ്

## അവലംബം

വർഗ്ഗം:1968-ൽ ജനിച്ചവർ
വർഗ്ഗം:ഇന്ത്യൻ ഡോക്യുമെന്ററി ചലച്ചിത്ര സംവിധായകർ
വർഗ്ഗം:തൃശ്ശൂരിൽ നിന്നുള്ള ചലച്ചിത്രപ്രവർത്തകർ
വർഗ്ഗം:2022-ൽ മരിച്ചവർ
ജൂലിയ റോബർട്ട്സ്

ഒരു അമേരിക്കൻ അഭിനേത്രിയാണ് **ജൂലിയ ഫിയോന റോബർട്ട്സ്** (ജനനം: ഒക്റ്റോബർ 28, 1967). 1990-ലെ *പ്രെറ്റി വുമൺ* എന്ന ചിത്രം വൻവിജയമായതോടെ ഹോളിവുഡ് താരപദവിയിലെത്തി. *എറിൻ ബ്രോക്കോവിച്ച്* (2000) എന്ന ചിത്രത്തിലൂടെ മികച്ച നടിക്കുള്ള അക്കാഡമി അവാർഡ് നേടി. ബോക്സ് ഓഫീസിൽ ഏറ്റവും വിജയിച്ച നായികമാരിൽ ഒരാളാണ് ജൂലിയ 2001-ൽ *ലേഡീസ് ഹോം ജേർണൽ* തയ്യാറാക്കിയ അമേരിക്കയിലെ ഏറ്റവും ശക്തരായ വനിതകളുടെ പട്ടികയിൽ 11-ആമതെത്തി. ഒരു കാലഘട്ടത്തിൽ ലോകത്തിലെ തന്നെ ഏറ്റവുമധികം പ്രതിഫലം നേടുന്ന അഭിനേത്രിയായിരുന്നു. 2003-ൽ *മോണോലിസ സ്മൈൽ* എന്ന ചിത്രത്തിന് രണ്ടര കോടി ഡോളർ പ്രതിഫലം വാങ്ങി റെക്കോർഡിട്ടു. 2010-ലെ കണക്കനുസരിച്ച് 14 കോടി ഡോളറാണ് ഇവരുടെ ആസ്തി.

## ആദ്യകാല ജീവിതം

ബെറ്റി ലൂ - വാൾട്ടർ റോബർട്ട്സ് ദമ്പതികളുടെ മകളായി ജോർജ്ജിയയിലെ അറ്റ്ലാന്റയിൽ ജനിച്ചു. പിതാവ് ബാപ്റ്റിസ്റ്റും മാതാവ് റോമൻ കത്തോലിക്കാ വിശ്വാസിയുമായിരുന്നു. കത്തോലിക്ക വിശ്വാസത്തിലാണ് ജൂലിയ വളർന്നത്. അഭിനേതാക്കളും നാടകപ്രവർത്തകരുമായിരുന്ന മാതാപിതാക്കൾ ജോർജ്ജിയയിൽ ഒരു അഭിനയക്കളരി നടത്തിയിരുന്നു. സഹോദരൻ എറിക് റോബർട്ട്സ്, സഹോദരി ലിസാ റോബർട്ട്സ് ഗില്ലൻ എന്നിവരും അഭിനേതാക്കളാണ്. 

1972-ൽ ജൂലിയയുടെ മാതാപിതാക്കൾ വിവാഹമോചിതരായി. ജൂലിയയുടെ പത്താം വയസ്സിൽ പിതാവ് കാൻസർ പിടിപെട്ട് മരിച്ചു. സ്മിർനയിലെ ഫിറ്റ്സ്‌ഹ്യൂ ലീ എലമെന്ററി സ്കൂൾ, ഗ്രിഫിൻ മിഡിൽ സ്കൂൾ, കാംപ്ബെൽ ഹൈസ്കൂൾ എന്നിവിടങ്ങളിലായിരുന്നു വിദ്യാഭ്യാസം. സ്കൂളിലെ ബാന്റിൽ ക്ലാർനെറ്റ് വായിച്ചിരുന്നു. ഹൈസ്കൂൾ പാസ്സായ ശേഷം അഭിനയജീവിതം ലക്ഷ്യമാക്കി ന്യൂയോർക്കിലേക്ക് തിരിച്ചു. അവിടെ ക്ലിക്ക് മോഡലിംഗ് ഏജൻസിയുമായി കരാറിലേർപ്പെടുകയും അഭിനയക്ലാസ്സുകളിൽ ചേരുകയും ചെയ്തു.

## അഭിനയജീവിതം
1987-ൽ *ക്രൈം സ്റ്റോറി* എന്ന ടെലിവിഷൻ പരമ്പരയുടെ *ദി സർവൈവർ* എന്ന എപ്പിസോഡിൽ അഭിനയിച്ചു. 1988 ഫെബ്രുവരി 12-ന് റിലീസ് ചെയ്ത സാറ്റിസ്ഫാക്ഷൻ എന്ന ചിത്രത്തിലൂടെയാണ് ആദ്യമായി വെള്ളിത്തിരയിലെത്തിയത്. (1987-ൽ ചിത്രീകരിച്ച  എന്ന ചിത്രത്തിൽ സഹോദരൻ എറിക്കിനോടൊപ്പം ഒരു ചെറിയ വേഷത്തിലഭ്നയിച്ചിരുന്നുവെങ്കിലും, ആ ചിത്രം റിലീസ് ചെയ്തത് 1989-ൽ മാത്രമാണ്.) *മിസ്റ്റിക്ക് പിസ*(1988) എന്ന ചിത്രത്തിലെ പ്രകടനത്തിലൂടെ പ്രേക്ഷകശ്രദ്ധ നേടി. 1989-ൽ *സ്റ്റീൽ മാഗ്നോളിയാസ്* എന്ന ചിത്രത്തിലൂടെ തന്റെ ആദ്യത്തെ ഗോൾഡൻ ഗ്ലോബ് അവാർഡും(മികച്ച സഹനടി) ഓസ്ക്കാർ നാമനിർദ്ദേശവും(മികച്ച സഹനടി) നേടി.

1990-ൽ പുറത്തിറങ്ങിയ *പ്രെറ്റി വുമൺ* എന്ന ചിത്രത്തിലൂടെ അന്താരാഷ്ട്രതലത്തിൽ ശ്രദ്ധിക്കപ്പെട്ടു. റിച്ചാർഡ് ഗിയറിനോടൊപ്പം ചെയ്ത ആ ചിത്രത്തിലെ കോൾ ഗേളിന്റെ വേഷം അക്കാലത്തെ പല നായികനടിമാരും തിരസ്ക്കരിച്ചതായിരുന്നു. തുടർന്ന് ഒട്ടനവധി ഹിറ്റ് ചിത്രങ്ങളിലഭിനയിക്കുകയും ഹോളിവുഡിലെ ഒന്നാം നിര നായികയാകുകയും ചെയ്തു. 2000-ത്തിൽ എറിൻ ബ്രോക്കോവിച്ച്എറിൻ ബ്രോക്കോവിച്ചിന്റെ ജീവിതത്തെ ആസ്പദമാക്കി അതേ പേരിൽ നിർമ്മിച്ച ചിത്രത്തിലെ ടൈറ്റിൽ റോൾ ആദ്യമായി ജൂലിയ റോബർട്ട്സിന് മികച്ച നടിക്കുള്ള ഓസ്ക്കാർ അവാർഡ് നേടിക്കൊടുത്തു.

2009-ൽ *ഈറ്റ്, പ്രേ, ലവ്* എന്ന ചിത്രത്തിൽ അഭിനയിക്കുവാൻ ഇന്ത്യയിലെത്തിയ ജൂലിയ റോബർട്ട്സ് ഹിന്ദുമതം സ്വീകരിച്ചു.

## അവാർഡുകൾ

## അവലംബം

## പുറത്തേക്കുള്ള കണ്ണികൾ
* 
* 
* ജൂലിയ റോബർട്ട്സ് ഇന്ത്യയിൽ നിന്ന് ദത്തെടുക്കുന്നു, മാതൃഭൂമി

വർഗ്ഗം:1967-ൽ ജനിച്ചവർ

വർഗ്ഗം:ഒക്ടോബർ 28-ന് ജനിച്ചവർ

വർഗ്ഗം:ഹോളിവുഡ് ചലച്ചിത്ര നടിമാർ
വർഗ്ഗം:ക്രിസ്തുമതത്തിൽ നിന്ന് ഹിന്ദുമതത്തിലേക്ക് പരിവർത്തനം ചെയ്തവർ
അൽഫോൺസ ജോൺ

കേരളത്തിലെ ഒരു ഇന്ത്യൻ നാഷണൽ കോൺഗ്രസ് നേതാവാണ് **അൽഫോൺസ ജോൺ**
ഒൻപതാം കേരളനിയമസഭയിൽ കുണ്ടറ നിയോജകമണ്ഡലത്തെ പ്രതിനിധീകരിച്ച ഒരു രാഷ്ട്രീയ നേതാവായിരുന്നു **അൽഫോൻസാ ജോൺ** (12 മാർച്ച് 1948).  1948 മാർച്ച് 12ന് ജനിച്ചു..

## അധികാരങ്ങൾ
* കേരളസ്റ്റേറ്റ് മഹിളാ കോൺഗ്രസിന്റെ ജോയിന്റ് സെക്രട്ടറി
* ശ്രീചിതാ പുവർ ഹോമിന്റെ മാനേജിംഗ് കമ്മിറ്റിയംഗം
* കേരളാ സ്റ്റേറ്റ് സോഷ്യൽ വെൽഫയറിന്റെ ഉപദേശക സമിതിയംഗം
* കെ.പി.സി.സി. ജനറൽ സെക്രട്ടറി

## തിരഞ്ഞെടുപ്പുകൾ

## കുടുംബം
കെ.എ. ജ്ഞാനാപ്പുവു, ത്രേസ്യാമ എന്നിവരാണ് മാതാപിതക്കൾ, വി.എൽ. ജോൺകുട്ടിയാണ് ഭർത്താവ് ഇവർക്ക് രണ്ട് ആൺകുട്ടികളാണുള്ളത്. ബിരുദാനന്ദര ബിരുദവും നിയമത്തിൽ ബിരുദവും നേടി. അഭിഭാഷകയായി പ്രവർത്തിച്ചു.

## അവലംബം

വർഗ്ഗം:1948-ൽ ജനിച്ചവർ

വർഗ്ഗം:മാർച്ച് 12-ന് ജനിച്ചവർ

വർഗ്ഗം:ഒൻപതാം കേരള നിയമസഭാംഗങ്ങൾ
വർഗ്ഗം:കേരളത്തിലെ ഇന്ത്യൻ നാഷണൽ കോൺഗ്രസ് പ്രവർത്തകർ
വർഗ്ഗം:കേരള നിയമസഭയിലെ വനിതാ പ്രതിനിധികൾ
ലീല മേനോൻ

പ്രമുഖയായ മാധ്യമ പ്രവർത്തകയാണ് **ലീല മേനോൻ**(ജനനം : 10 നവംബർ 1932 - മരണം: 03 ജൂൺ 2018).
## ജീവിതരേഖ
എറണാകുളം ജില്ലയിലെ വെങ്ങോലയിൽ ജനിച്ചു. വെങ്ങോല പ്രൈമറി സ്‌കൂൾ, പെരുമ്പാവൂർ ബോയ്‌സ്‌ ഹൈസ്‌കൂൾ, ഹൈദരാബാദിലെ നൈസാം കോളേജ്‌ എന്നിവിടങ്ങളിൽ പഠിച്ചു. പോസ്‌റ്റോഫീസിൽ ക്ലാർക്കായും  ടെലിഗ്രാഫിസ്‌റ്റായും ജോലി നോക്കി. ഇന്ത്യൻ എക്സ്‌പ്രസിന്റെ  ഡൽഹി കൊച്ചി എഡീഷനുകളിൽ സബ്‌ എഡിറ്ററായും പിന്നീട്‌ കോട്ടയം ബ്യൂറോ ചീഫ്‌ ആയും പ്രവർത്തിച്ചു. പ്രിൻസിപ്പൽ കറസ്‌പോണ്ടന്റ്‌ ആയി അവിടെ നിന്നും 2000ൽ രാജിവച്ച്‌ പിരിഞ്ഞു. ഔട്ട്‌ലുക്ക്, ദ ഹിന്ദു, വനിത, മാധ്യമം, മലയാളം, മുതലായവയിൽ കോളമിസ്‌റ്റ്‌ ആയി ജന്മഭൂമി പത്രത്തിന്റെ എഡിറ്ററായിരുന്നു.

## കൃതികൾ
*ഹൃദയപൂർവം
*നിലയ്‌ക്കാത്ത സിംഫണി (ആത്മകഥ)

## പുരസ്കാരങ്ങൾ

## അവലംബം


വർഗ്ഗം:1932-ൽ ജനിച്ചവർ

വർഗ്ഗം:നവംബർ 10-ന് ജനിച്ചവർ

വർഗ്ഗം:ഇംഗ്ലീഷ് പത്രപ്രവർത്തകർ
വർഗ്ഗം:കേരളത്തിലെ പത്രപ്രവർത്തകർ
വർഗ്ഗം:2018-ൽ മരിച്ചവർ
വർഗ്ഗം:ജൂൺ 3-ന് മരിച്ചവർ
ഹെങ്കീലിയ പ്രദീപിയാന

കോഴിക്കോട് ജില്ലയിലെ വയനാടൻ മലനിരകളോട് ചേർന്നുകിടക്കുന്ന ജില്ലയിലെ വെള്ളരിമലയിൽ നിന്നും കണ്ടെത്തിയ സസ്യമാണ് **ഹെങ്കീലിയ പ്രദീപിയാന** . ഈ സസ്യത്തെ ആദ്യമായി കണ്ടെത്തിയ ഡോ. എം.കെ. പ്രദീപിനോടുള്ള ബഹുമാനാർഥമാണ് ചെടിക്ക് ഈ പേരു നൽകിയത്. ജസ്‌നീറിയേസി സസ്യകുടുംബത്തിൽ ഉൾപ്പെടുന്നതാണ് ഈ സസ്യം.
## വിവരണം
ചെറു ഭൂകാണ്ഡങ്ങളും ഒറ്റയായുള്ള ഇലകളും ഗോളാകൃതിയുള്ള ഫലങ്ങളും വ്യത്യസ്തമായ നീളത്തിൽ ജോഡിതിരിഞ്ഞ പൂങ്കുലകളുമാണ് ഈ സസ്യത്തിനുള്ളത്. മഴക്കാലം ആരംഭിക്കുന്നതോടെ മുളയ്ക്കുന്ന ചെടികൾ ജൂലൈ - ഓഗസ്റ്റ് മാസങ്ങളിൽ പുഷ്പിക്കുന്നു. ഒക്ടോബർ മാസം അവസാനിക്കുന്നതോടെ കായ്കൾ പൊട്ടുകയും ചെടി നശിച്ചുപോകുകയും ചെയ്യുന്നു.

## കണ്ടെത്തൽ
ഡോ. എം.കെ. പ്രദീപാണ് ഈ സസ്യത്തെ ആദ്യമായി കണ്ടെത്തിയത്. 1997-ൽ അദ്ദേഹം വെള്ളരിമല പ്രദേശത്ത് നിന്ന് സസ്യത്തെ കണ്ടെത്തി ശേഖരിച്ചിരുന്നു. എന്നാൽ ഈ കണ്ടെത്തൽ സ്ഥിരീകരിക്കാനായി സസ്യത്തിന്റെ കൂടുതൽ സാമ്പിളുകൾ ലഭിച്ചിരുന്നില്ല. പിന്നീട് കാലിക്കറ്റ് യൂണിവേഴ്‌സിറ്റിയിലെ സസ്യശാസ്‌ത്ര വിഭാഗത്തിലെ പ്രൊഫ. സന്തോഷ് നമ്പിയും സസ്യ ഗവേഷകനായ കെ.എം. മനുദേവും ഉൾപ്പെട്ട സംഘം 2012-ൽ പ്രദേശത്തുനിന്നും കൂടുതൽ സസ്യങ്ങളെ കണ്ടെത്തി. മുത്തപ്പൻപുഴയുടെ വനപ്രദശത്തുനിന്നുമാണ് ഇവയെ കണ്ടെത്തിയത്. ഈ സസ്യത്തെ ആദ്യമായി കണ്ടെത്തിയ ഡോ. എം.കെ. പ്രദീപിനോടുള്ള ബഹുമാനാർഥം ഇതിന് *ഹെങ്കീലിയ പ്രദീപിയാന* എന്ന പേരും നൽകി.

## അവലംബം

വർഗ്ഗം:സസ്യങ്ങൾ
മിർ

ആദ്യമായി ഭ്രമണ പഥത്തിൽ പണിത ബഹിരാകാശ നിലയമായ **മിർ** 1986 മുതൽ 2001 വരെ പ്രവർത്തിച്ചു. 1986 ഫെബ്രുവരി  19-ന്  ബൈക്കോണൂരില് നിന്നും ആദൃത്തെ 'മുറി' (Module) വിക്ഷേപിച്ചു. അടുത്ത പത്തു വ൪ഷങ്ങളിലായി ആറു മുറികൾ കൂടെ വിക്ഷേപിക്കുകയും ബഹിരാകാശത്ത് വച്ച് കൂട്ടി ചേ൪ക്കുകയും ചെയ്തു. 2001 മാ൪ച്ച് 21-ന് അന്തരീക്ഷത്തിലേക്ക് വീഴ്ത്തി നശിപ്പിച്ചു.
ആദൃ മുറി - സ്വെസ്ദാ/ഡോസ്-7(Zvezda/DOS-7) – മുന്പ് വിക്ഷേപിച്ച സലൃൂട്ട് നിലയങ്ങളോട് സാമൃമുള്ളതായിരുന്നു. തുട൪ന്ന് ക്വാന്റ്  1(Kvant 1; 31-3-1987), ക്വാന്റ്  2(Kvant 2; 26-11-1989), ക്റിസ്റ്റല് (Kristall; 31-5-1990), സ്പെക്റ്റ൪(Spektr; 20-5-1995), 'ഡോക്കിംഗ് മോഡൃൂള്' - ഒരു ഇടനാഴി(Docking Module; 15-11-1995), പ്റിറോട(Priroda; 26-4-1996) എന്നീ മുറികള് കൂട്ടിച്ചേ൪ത്തു. 
## അവലംബം
കെ.കെ. ഷാഹിന

രണ്ടര ദശാബ്ദത്തിലേറെയായി ഇന്ത്യൻ മാധ്യമ രംഗത്ത് പ്രവർത്തിക്കുന്ന മലയാളി മാധ്യമ പ്രവർത്തകയാണ് കെ.കെ. ഷാഹിന. സമൂഹത്തിലെ പാർശ്വവത്കരിക്കപ്പെട്ടവരുടെ ശബ്ദം പ്രതിഫലിക്കുന്ന ഷാഹിനയുടെ സ്റ്റോറികൾ നിരവധി തവണ ശ്രദ്ധ നേടിയിട്ടുണ്ട്. തെഹൽകയ്ക്കു വേണ്ടിയുള്ള അന്വേഷണാത്മക മാധ്യമപ്രവർത്തനത്തിലൂടെ ദേശീയ ശ്രദ്ധയാകർഷിച്ചു. ദക്ഷിണേന്ത്യയുടെ ഗ്രാമീണ മേഖല കേന്ദ്രീകരിച്ചുള്ള കെ.കെ. ഷാഹിനയുടെ റിപ്പോർട്ടുകൾ കൂടതലായി വായിക്കപ്പെട്ടതിനൊപ്പം ചർച്ചകളുമുണ്ടാക്കി. തമിഴ് ഗ്രാമങ്ങൾ പാലിച്ചുപോന്നിരുന്ന ക്രൂരമായൊരു ആചാരമായ 'തലൈകുത്തലി'നെ കുറിച്ചുള്ള ഷാഹിനയുടെ റിപ്പോർട്ട് രാജ്യാന്തര ശ്രദ്ധയും നേടി. പല അന്താരാഷ്ട്ര അക്കാദമിക് ജേർണലുകളിലും ഈ റിപ്പോർട്ട് ഉദ്ധരിക്കപ്പെട്ടു. രാജീവ് ഗാന്ധി വധക്കേസ് മുതൽ മദനി കേസ് വരെയുള്ള വിഷയങ്ങളിലെ ഷാഹിനയുടെ റിപ്പോർട്ടുകൾ ശ്രദ്ധേയമാണ്.
## വിദ്യാഭ്യാസം
തൃശൂർ കേരള വർമ കോളേജിൽ നിന്നും ബിരുദാനന്തര ബിരുദം. എറണാകുളത്തെ കേരള പ്രസ് അക്കാദമിയിൽ നിന്ന് മാധ്യമപഠനം. എറണാകുളം ലോ കോളേജിൽ നിന്ന് നിയമബിരുദവും നേടി. ബെംഗളൂരിലെ നാഷണൽ ലോ സ്‌കൂൾ ഓഫ് ഇന്ത്യ യൂണിവേഴ്സിറ്റിയിൽ നിന്നും ഹ്യൂമൻ റൈറ്റ്സ് ലോയിൽ പി ജി ഡിപ്ലോമയും ഡിസാസ്റ്റർ മാനേജ്മെന്റിൽ ഇഗ്‌നോയിൽ നിന്ന് പി ജി ഡിപ്ലോമയും നേടി.

## തൊഴിൽ ജീവിതം
മലയാളത്തിലെ ആദ്യ സ്വകാര്യ വാർത്താ ചാനലായ ഏഷ്യനെറ്റിലെ പ്രഥമഗണനീയരായ മാധ്യമപ്രവർത്തകരിൽ ഒരാളായിരുന്നു കെ കെ ഷാഹിന. റിപ്പോർട്ടർ, ബ്രോഡ്കാസ്റ്റ് ജേർണലിസ്റ്റ് അവതാരക എന്നിങ്ങനെ വിവിധ തസ്തികകളിലായി 1997 മുതൽ 2007 വരെ ഏഷ്യാനെറ്റിൽ പ്രവർത്തിച്ചു. പിന്നീട് ജനയുഗം പത്രത്തിൽ നാഷണൽ ബ്യൂറോ ചീഫ് എന്ന പദവിയിൽ ഒരു വർഷം വഹിച്ചു. 

2010 ൽ തെഹൽകയുടെ സ്പെഷ്യൽ കറസ്പോണ്ടന്റ് ആയി പ്രാദേശിക മാധ്യമപ്രവർത്തനത്തിൽ നിന്നും ദേശീയതലത്തിലേക്ക് ചുവടുമാറി. പിന്നീട് ഓപ്പൺ മാഗസിനിൽ അസോസിയേറ്റ് എഡിറ്റർ ആയി. ശേഷം ദ ഫെഡറലിൽ അസോസിയേറ്റ് എഡിറ്ററായി പ്രവർത്തിച്ചു. ഇപ്പോൾ ഔട്ട്‌ലുക്കിൽ സീനിയർ എഡിറ്ററാണ്. 

## പുരസ്കാരങ്ങൾ

* 2010 ലെ മികച്ച വനിത റിപ്പോർട്ടർക്കുള്ള ചാമേലി ദേവി ജെയ്ൻ പുരസ്‌കാരം 

* 2023ൽ കമ്മിറ്റി റ്റു പ്രൊട്ടക്റ്റ് ജേർണലിസ്റ്റ്‌സിന്റെ അന്തരാഷ്ട്ര പ്രസ് ഫ്രീഡം പുരസ്‌കാരം

## കുറ്റാരോപണം
ബാംഗ്ലൂർ സ്ഫോടനക്കേസിലെ പ്രോസിക്യൂഷൻ സാക്ഷികളായ രണ്ടുപേരെ ഇന്റർവ്യൂ ചെയ്തതിൽ  സാക്ഷികളായ യോഗാനന്ദ്, റഫീഖ് ബാപ്പാട്ടി എന്നിവർ പോലീസിന്റെ ഭാഷ്യത്തിനു വിരുദ്ധമായി മദനിയെ കുടകിൽ വച്ചു കണ്ടിരുന്നില്ല എന്നാണ് ഷാഹിനയോട് വെളിപ്പെടുത്തിയത്. തെഹൽക എന്ന പത്രത്തിനുവേണ്ടിയാണ് ഷാഹിന സാക്ഷികളുമായി സംസാരിച്ച് റിപ്പോർട്ട് തയ്യാറാക്കിയത്.
ഇതിനെ തുടർന്ന് ബാംഗ്ലൂർ സ്ഫോടനക്കേസിൽ സാക്ഷികളുടെ മൊഴിമാറ്റാൻ ശ്രമിച്ചു എന്നാരോപിച്ച് കർണാടക പൊലീസ് ഷാഹിനയ്ക്കെതിരേ കേസെടുക്കുകയുണ്ടായി. സാക്ഷികളെ ഭീഷണിപ്പെടുത്തി  എന്നതുൾപ്പെടെ മറ്റു കുറ്റങ്ങളും ആരോപിക്കപ്പെട്ടിരുന്നു.

## അന്തരാഷ്ട്ര പ്രസ് ഫ്രീഡം പുരസ്‌കാരം
കമ്മിറ്റി റ്റു പ്രൊട്ടക്റ്റ് ജേർണലിസ്റ്റ്‌സിന്റെ അന്തരാഷ്ട്ര പ്രസ് ഫ്രീഡം പുരസ്‌കാരം 2023 ൽ നേടി. അന്തരാഷ്ട്ര പ്രസ് ഫ്രീഡം പുരസ്‌കാരം ലഭിക്കുന്ന ആദ്യ മലയാളിയാണ് ഷാഹിന. ഭരണകൂടങ്ങളുടെ മർദ്ദനങ്ങളേയും അടിച്ചമർത്തലുകളേയും എതിരിട്ട് ധീരതയോടെ മാധ്യമപ്രവർത്തനത്തെ മുന്നോട്ട് കൊണ്ടുപോകുന്ന ജേർണലിസ്റ്റുകളെ അന്തർദ്ദേശീയ തലത്തിൽ ആദരിക്കുന്നതിനാണ് 1996 മുതൽ പ്രസ് ഫ്രീഡം പുരസ്‌കാരം ഏർപ്പെടുത്തിയിരിക്കുന്നത്. ഇരുപത്തിയേഴ് വർഷത്തെ പുരസ്‌കാര ചരിത്രത്തിൽ ഇതുവരെ മൂന്ന് ഇന്ത്യൻ ജേണലിസ്റ്റുകൾക്ക് മാത്രമാണ് ഈ പുരസ്‌കാരം ലഭിച്ചിട്ടുള്ളത്.

## കുടുംബം
മാധ്യമ പ്രവർത്തകനായ രാജീവ് രാമചന്ദ്രനാണ് ജീവിത പങ്കാളി.

## അവലംബം

വർഗ്ഗം:കേരളത്തിലെ പത്രപ്രവർത്തകർ
സുധാറാണി (ചലച്ചിത്രനടി)

പ്രശസ്ത തെന്നിന്ത്യൻ ചലച്ചിത്ര താരമാണ് **സുധാറാണി** (കന്നഡ: ಸುಧಾರಾಣಿ). ൧൯൭൪ ഓഗസ്റ്റ് ൧൪ (1974 ഓഗസ്റ്റ് 14)നു ബെംഗളൂരുവിനടുത്തുള്ള മല്ലേശ്വരത്താണ് ജനിച്ചത്. ആദ്യത്തെ കണ്മണിയെന്ന ചിത്രത്തിലൂടെ മലയാളികൾക്ക് പരിചിതയായ സുധാറാണി നിരവധി കന്നഡ, തമിഴ് ചലച്ചിത്രങ്ങളിൽ അഭിനയിച്ചിട്ടുണ്ട്.

## പുരസ്കാരങ്ങൾ
മികച്ച നടിക്കുള്ള കർണ്ണാടക സംസ്ഥാന ചലച്ചിത്രപുരസ്കാരം രണ്ടു തവണ നേടിയിട്ടുണ്ട്.
൧൯൮൮ (1988)ൽ **പഞ്ചമവേദ** എന്ന ചിത്രത്തിലെ അഭിനയത്തിനും ൧൯൯൧ (1991)ൽ **മൈസൂർ മല്ലിഗൈ** എന്ന ചിത്രത്തിലെ അഭിനയത്തിനുമാണ് സംസ്ഥാന പുരസ്കാരം നേടിയത്.**മൈസൂർ മല്ലിഗൈ** എന്ന ചിത്രത്തിലെ അഭിനയത്തിനു മികച്ച നടിക്കുള്ള ഫിലിംഫെയർ  പുരസ്കാരവും സുധാറാണിക്ക് ലഭിച്ചു.

## അവലംബം

വർഗ്ഗം:കന്നഡചലച്ചിത്രനടിമാർ
വർഗ്ഗം:ഇന്ത്യൻ ചലച്ചിത്ര നടിമാർ
വർഗ്ഗം:മലയാളചലച്ചിത്രനടിമാർ
വർഗ്ഗം:1974-ൽ ജനിച്ചവർ
സന്തോഷ് യാദവ്

ഒരു ഇന്ത്യൻ പർവതാരോഹകയാണ് **സന്തോഷ് യാദവ്**. 1992-93 വർഷങ്ങളിൽ 12 മാസങ്ങൾക്കുള്ളിലായി രണ്ട് തവണ എവറസ്റ്റ് കൊടുമുടി കീഴടക്കി. ഈ നേട്ടം കൈവരിക്കുന്ന ലോകത്തിലെ ആദ്യത്തെ വനിതയായി. കാങ്ഷങ് ഭാഗത്തു കൂടി എവറസ്റ്റ് കീഴടക്കിയ ആദ്യ വനിതയും ഇവർ തന്നെ.. 

ഹരിയാനയിലെ റെവാരി ജില്ലയിലെ ജോനിയാവാസ് എന്ന ഗ്രാമത്തിൽ ജനിച്ചു. നന്നേ ചെറുപ്പത്തിൽ തന്നെ പർവതങ്ങളെ സ്നേഹിച്ച സന്തോഷ് മഞ്ഞുമൂടിയ മലനിരകളുടെ ചിത്രങ്ങൾ ഭാവനയിൽ കണ്ട് വരക്കുമായിരുന്നു. ജയ്പൂർ മഹാറാണി കോളേജിലെ വിദ്യാഭ്യാസത്തിനു ശേഷം  ഉത്തർകാശിയിലെ നെഹ്രു ഇൻസ്റ്റിറ്റ്യൂട്ട് ഓഫ് മൗണ്ടനീയറിങ്ങിൽ നിന്നും പർവതാരോഹണത്തിൽ പരിശീലനം നേടി. 1992-ലായിരുന്നു ആദ്യത്തെ എവറസ്റ്റ് ദൗത്യം. അന്ന് എവറസ്റ്റ് കീഴടക്കിയ ഏറ്റവും പ്രായം കുറഞ്ഞ വനിതയായി. ഒരു വർഷത്തിനുള്ളിൽ 1993 മേയ് 12-ന് ഇന്റോ-നേപ്പാൾ സഘത്തിന്റെ ഭാഗമായി വീണ്ടും എവറസ്റ്റിന്റെ നിറുകയിലെത്തി. 

ഇപ്പോൾ ഇൻഡോ ടിബറ്റൻ ബോർഡർ പോലീസിൽ ഓഫീസറാണ്. 2000-ത്തിൽ ഭാരതസർക്കാർ പത്മശ്രീ ബഹുമതി നൽകി ആദരിച്ചു.

## കൂടുതൽ കാണാൻ
*എവറസ്റ്റ് കൊടുമുടി കീഴടക്കിയ ഇന്ത്യക്കാർ 

## അവലംബം

## പുറത്തേക്കുള്ള കണ്ണികൾ
* പ്രൊഫൈൽ, ഹരിയാനാസ്പൈഡർ.കോം
* വിമൻ ഓഫ് ഗ്രിറ്റ് - ഇന്ത്യൻ എക്സ്പ്രസ്സ്

വർഗ്ഗം:1967-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:20-ആം നൂറ്റാണ്ടിലെ ഇന്ത്യൻ വനിതകൾ
വർഗ്ഗം:ഇന്ത്യൻ പർവതാരോഹകർ
വർഗ്ഗം:ഹരിയാനയിൽ നിന്നുള്ള വനിതാ കായികതാരങ്ങൾ
ലക്ഷ്മി എൻ. മേനോൻ

കേന്ദ്രമന്ത്രിയായ ആദ്യത്തെ മലയാളി വനിതയായിരുന്നു **ലക്ഷ്മി എൻ. മേനോൻ**. ഇവർ ഇന്ത്യയുടെ ആദ്യ വനിതാ വിദേശകാര്യ മന്ത്രിയുമായിരുന്നു.  1899 മാർച്ച് 27നു് രാമവർമ്മ തമ്പാന്റെയും മാധവിക്കുട്ടിയമ്മയുടെയും മകളായി ജനിച്ചു. 1930-ൽ വി.കെ. നന്ദൻ മേനോനെ വിവാഹം കഴിച്ചു. വിദേശകാര്യമന്ത്രാലയത്തിൽ പാർലമെന്ററി സെക്രട്ടറിയായി 1952 മുതൽ 1957 വരെ സേവനമനുഷ്ഠിച്ചു, 1957 മുതൽ 1962 വരെ സഹമന്ത്രിയായും പിന്നീട് 1962 മുതൽ 1967 കാലഘട്ടത്തിൽ വിദേശകാര്യമന്ത്രിയുമായിരുന്നു.  1957-ൽ പദ്മഭൂഷൺ നൽകപ്പെട്ടിട്ടുണ്ട്.1994 നവമ്പർ 30നു് അന്തരിച്ചു.

## അവലംബം


വർഗ്ഗം: 1994-ൽ മരിച്ചവർ
വർഗ്ഗം:നവംബർ 30-ന് മരിച്ചവർ
വർഗ്ഗം:പത്മഭൂഷൺ നേടിയ മലയാളികൾ
വർഗ്ഗം:കേരളത്തിലെ വനിതാ രാഷ്ട്രീയപ്രവർത്തകർ
വർഗ്ഗം:1899-ൽ ജനിച്ചവർ
വർഗ്ഗം:മാർച്ച് 27-ന് ജനിച്ചവർ
വർഗ്ഗം:മേനോന്മാർ
ഹേത്വാഭാസം

പാശ്ചാത്യ തത്വശാസ്ത്രത്തിൽ ഒരു അബദ്ധജടിലമായ വാദത്തെയോ, തത്ത്വത്തെയോ ആണ് **ഹേത്വാഭാസം** അഥവാ **ഫാല്ലസി** എന്ന് പറയുക. തർക്കശാസ്ത്രത്തിന്റെ ഭാഗമായാണ് ഇത് വികസിച്ചുവന്നിട്ടുള്ളത്. ഇവിടെ അബദ്ധത്തിന്റെ ഹേതു തത്ത്വത്തിൽ എത്തിച്ചേരാൻ ഉപയോഗിക്കുന്ന യുക്തിയിൽ വരുന്ന പിഴവുകളാണ്. ഒരു അബദ്ധജടിലമായ വിശ്വാസത്തെയും ഫാല്ലസി എന്ന് വിശേഷിപ്പിക്കാം.  ചിന്തയെ വഴിതെറ്റിക്കുക എന്നതാണ് ഫാല്ലസികളുടെ അടിസ്ഥാന ധർമ്മം. ഫാല്ലസികൾ അബദ്ധവശാൽ വരുന്നതാകാം, ചിലത് എതിരാളിയെ കുഴപ്പിക്കാൻ മനഃപൂർവം സൃഷ്ട്ടിക്കുന്നവയുമാകാം. മനഃപൂർവം സൃഷ്ടിക്കുന്ന ഫാല്ലസികൾ ഒരു തരം ധൈഷണികമായ പറ്റിക്കൽ ആയത്കൊണ്ട് അവയുടെ വേര് തോണ്ടി അതിന്റെ യുക്തിയിൽ പിഴവ് വന്ന ഭാഗം വേർതിരിച്ചെടുക്കാൻ ബുദ്ധിമുട്ടാകും. ഫാല്ലസികളെ പ്രധാനമായും *ഫോർമൽ ഫാല്ലസി* , *ഇൻഫോർമൽ ഫാല്ലസി* എന്നീ രണ്ട് വർഗങ്ങളായി വേർതിരിക്കാം.

### ഫോർമൽ ഫാല്ലസി
ഈ ജാതി ഫാല്ലസികളിൽ പിഴവ് വാദങ്ങളുടെ ഘടനയിലായിരിക്കും. വാദത്തിന്റെ ഒരോ ഘടകത്തിനെയും പ്രത്യേകം പ്രത്യേകമായി പരിശോധിച്ചാൽ പിഴവൊന്നും കാണാൻ പറ്റില്ല. പക്ഷെ വാദത്തിന്റെ ഘടകങ്ങൾ പരസ്പരം തെറ്റായ അവലംബം നൽകുമ്പോഴാണ് ഘടനാപരമായ പാളിച്ചകളുണ്ടാവുക.  ഉദാ :
# എഴുത്തുകാർ പൊതുവേ പ്രശസ്തരാണ്
# വിൽസൺ ഒരു എഴുത്തുകാരനാണ്
# ∴  വിൽസൺ പ്രശസ്തനാണ്.

ഈ വാദത്തിന്റെ ഘടകങ്ങളായ ഒന്നും രണ്ടും തെറ്റല്ലെങ്കിൽ പോലും ഇവ രണ്ടും ചേർത്ത് എത്തുന്ന നിഗമനത്തിലാണ്  പിഴവ്.

### ഇൻഫോർമൽ ഫാലസി
ഇത്തരം ഫാല്ലസികളിൽ ഘടനയിലല്ല വാദമുഖങ്ങളുടെ ഉള്ളടക്കത്തിലാണ് തെറ്റുണ്ടാവുക. ഭാഷയുടെ അവ്യക്തത, തെറ്റായ വിവരങ്ങൾ എന്നിവയിൽ അധിഷ്ടിതമായ വാദങ്ങൾ ഇൻഫോർമൽ ഫാല്ലസികളാണ്. ഉദാഹരണത്തിന് 
* കുട എടുക്കാതെ പുറത്തിറങ്ങുന്ന ദിവസങ്ങളിൽ മിക്കവാറും മഴ പെയ്യും
∴ മഴ പെയ്യിക്കണമെങ്കിൽ കുട എടുക്കാതിരുന്നാൽ മതി

## ഇതും കാണുക
* ഹേത്വാഭാസങ്ങൾ

## അവലംബം


വർഗ്ഗം:തത്ത്വശാസ്ത്രം
ജെ. ലളിതാംബിക

കേരള സാഹിത്യ അക്കാദമി പുരസ്‌കാരം നേടിയ മലയാള സാഹിത്യകാരിയാണ് **ജെ. ലളിതാംബിക**(ജനനം :1 ജനുവരി 1942). 'കളിയും കാര്യവും' എന്ന കൃതിക്കായിരുന്നു ഹാസ്യസാഹിത്യത്തിനുള്ള 2011-ലെ കേരള സാഹിത്യ അക്കാദമി പുരസ്കാരം കേരളത്തിൻറെ മുൻ അഡീഷണൽ ചീഫ് സെക്രട്ടറിയായിരുന്നു.
## ജീവിതരേഖ
നാരായണപിള്ളയുടെയും ജാനമ്മയുടെയും മകളായി തിരുവനന്തപുരത്ത് ജനിച്ചു. ഇംഗ്ലീഷ് സാഹിത്യത്തിൽ ബിരുദാനന്ദര ബിരുദം നേടി. തിരുവനന്തപുരത്തെ എൻ എസ് എസ് വനിതാ കോളേജിൽ ഇംഗ്ലീഷ് അധ്യാപികയായിരുന്നു. പിന്നീട് സിവിൽ സർവീസിൽ ചേർന്നു. ഇംഗ്ലണ്ടിലെ ലീഡ്സ് യൂണിവേഴ്സിറ്റിയിൽ നിന്നും  എം.ബി.എ. പാസായി. മലയാളരാജ്യം വാരികയിൽ  കഥകൾ എഴുതിയിരുന്നു. ‘ വനിത’ മാസികയിൽ പ്രസിദ്ധീകരിച്ച ലേഖനങ്ങൾ മുള്ളും മലരും എന്ന പേരിൽ  പ്രസിദ്ധീകരിച്ചു. ‘ഗൃഹലക്ഷ്മി’യിലും തുടർച്ചയായി ലേഖനങ്ങൾ എഴുതിയിരുന്നു.മനോരാജ്യം വാരികയിലെ വനിതാരംഗം എന്ന കോളം കൈകാര്യം ചെയ്തു. സ്ത്രീകൾ അഭിമുഖീകരിക്കുന്ന പൊതുപ്രശ്നങ്ങളെക്കുറിച്ചായിരുന്നു ഈ കോളം. സമകാലിക മലയാളം വാരികയിൽ ‘ ഓർമ്മത്താളുകൾ ‘ എന്ന പേരിൽ ലേഖനങ്ങൾ എഴുതി.

റബ്ബർ ബോർഡ് അദ്ധ്യക്ഷ, ഇന്റർനാഷണൽ റബ്ബർ അസോസിയേഷൻ സെക്രട്ടറി ജനറൽ എന്നീ നിലകളിൽ പ്രവർത്തിച്ചു.

## കൃതികൾ
*നർമ്മസല്ലാപം
*മുള്ളും മലരും
*കളിയും കാര്യവും
## പുരസ്കാരങ്ങൾ
*കേരള സാഹിത്യ അക്കാദമി പുരസ്‌കാരം(2011)
## അവലംബം


വർഗ്ഗം:1942-ൽ ജനിച്ചവർ

വർഗ്ഗം:ജനുവരി 1-ന് ജനിച്ചവർ

വർഗ്ഗം:ഹാസ്യസാഹിത്യകാരന്മാർ
വർഗ്ഗം:ഹാസ്യസാഹിത്യത്തിനുള്ള കേരള സാഹിത്യ അക്കാദമി പുരസ്‌കാരം ലഭിച്ചവർ
സി.കെ. രേവതിയമ്മ

കേരള സാഹിത്യ അക്കാദമി പുരസ്‌കാരം നേടിയ മലയാള എഴുത്തുകാരിയായിരുന്നു **സി.കെ. രേവതിയമ്മ**(1891 - 1981). 'സഹസ്രപൂർണിമ' എന്ന കൃതിക്കായിരുന്നു ആത്മകഥയ്ക്കുള്ള 1980-ലെ കേരള സാഹിത്യ അക്കാദമി പുരസ്കാരം.

## ജീവിതരേഖ
തലശ്ശേരിയിൽ ജനിച്ചു. മലബാറിലെ പ്രമുഖ വ്യാപാരിയായിരുന്ന കാരായി ബാപ്പുവിന്റെ കൊച്ചു മകളാണ്. തൊഴിലാളി യൂണിയൻ പ്രവർത്തനങ്ങൾക്ക് നേതൃത്ത്വം നൽകിയിരുന്ന കാരായി ദമയന്തിയാണ് അമ്മ.  തലശ്ശേരി സേക്രഡ് ഹാർട്ട് സ്‌കൂളിൽ പഠിച്ചു. വിവാഹനന്തരം മയ്യഴിയിലേക്കു മാറി. മയ്യഴിയിലെ പോലീസ് സൂപ്രണ്ട് ആയിരുന്ന പൈതൽ.വി യായിരുന്നു ഭർത്താവ്. സാമൂഹ്യപ്രവർത്തകയായിരുന്നു. മയ്യഴിയിലെ സ്ത്രീ വിമോചന പ്രവർത്തനങ്ങൾക്ക് നേതൃത്ത്വം നൽകി. ഗാന്ധിജിയുടെ ഹരിജൻ ക്ഷേമ പ്രവർത്തന ഫണ്ടിലേക്ക് ആഭരണങ്ങൾ സംഭാവന ചെയ്തു.

## കൃതികൾ
*രണ്ടു സഹോദരിമാർ
*ശോഭന
*സഹസ്രപൂർണിമ' 
## പുരസ്കാരങ്ങൾ
*കേരള സാഹിത്യ അക്കാദമി പുരസ്‌കാരം
## അവലംബം


വർഗ്ഗം:1891-ൽ ജനിച്ചവർ
വർഗ്ഗം: 1981-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:മരിച്ച ദിവസം ഇല്ലാത്ത ജീവചരിത്രലേഖനങ്ങൾ

വർഗ്ഗം:ജീവചരിത്രത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:മലയാള ഗദ്യസാഹിത്യകാരന്മാർ
ബചേന്ദ്രി പാൽ

ഒരു ഇന്ത്യൻ പർവതാരോഹകയാണ് **ബചേന്ദ്രി പാൽ**(ജനനം: 24 മേയ് 1956). എവറസ്റ്റ് കീഴടക്കിയ ആദ്യ ഇന്ത്യൻ വനിതയാണ് ഇവർ. 1984 മേയ് ഇരുപത്തിമൂന്നിന്  ആണ് അവർ എവറസ്റ്റ് കൊടുമുടിയുടെ നിറുകയിലെത്തിയത്.

## ആദ്യകാല ജീവിതം

കിഷൻ സിംഗ് പാൽ- ഹംസാദേവി ദമ്പതികളുടെ മകളായി, ഇന്നത്തെ ഉത്തരാഞ്ചൽ സംസ്ഥാനത്തെ ഉത്തർകാശി ജില്ലയിൽ നാകുരി എന്ന ഗ്രാമത്തിൽ ജനിച്ചു. താഴ്ന്ന വരുമാനത്തിൽ കഴിഞ്ഞിരുന്ന ആ കുടുംബത്തിലെ ഏഴു കുട്ടികളിൽ മൂന്നാമത്തെയാളായിരുന്നു ബചേന്ദ്രി. പഠിച്ച് ഡോക്ടറാകണമെന്ന് ആഗ്രഹിച്ചിരുന്നുവെങ്കിലും എട്ടാം തരം പാസായ ബചേന്ദ്രിയോട് പഠനം നിർത്തുവാൻ പിതാവിന് ആവശ്യപ്പെടേണ്ടി വന്നു. സ്കൂൾവിദ്യാഭ്യാസം തൽക്കാലത്തേക്ക് മുടങ്ങിയെങ്കിലും തുടർന്ന് പഠിക്കുവാനുള്ള ആഗ്രഹം ശക്തമായി. പകൽ ഗാർഹിക ജോലികളും രാത്രി വായനയുമായി ബചേന്ദ്രി മുന്നോട്ട് നീങ്ങി. ഈ നിശ്ചയദാർഠ്യം കണ്ട മൂത്ത സഹോദരന്റെ പ്രേരണമൂലം മാതാപിതാക്കൾ ബചേന്ദിയെ സ്കൂൾ വിദ്യാഭ്യാസം പൂർത്തിയാക്കുവാൻ അനുവദിച്ചു.  നല്ല മാർക്കോടെ പത്താംതരം പാസ്സായ ബചേന്ദ്രി സ്കൂൾ പ്രിൻസിപ്പലിന്റെ പ്രോൽസാഹനസഹായങ്ങളോടെ കോളേജ് വിദ്യാഭ്യാസം തുടങ്ങുകയും, ബിരുദമെടുക്കുകയും ചെയ്തു. തുടർന്ന് സംസ്കൃതത്തിൽ ബിരുദാനന്തരബിരുദവും, ബി.എഡും നേടി.

അധ്യാപികയാവുന്നതിനേക്കാൾ പർവ്വതാരോഹണത്തിൽ തൽപരയായിരുന്ന ബചേന്ദ്രി പാൽ നെഹ്രു ഇൻസ്റ്റിറ്റ്യൂട്ട് ഓഫ് മൗണ്ടനീയറിങ്ങിൽ പർവതാരോഹണ പരിശീലനത്തിനു ചേർന്നു.  പരിശീലനകാലത്ത് അവർ  മികച്ച പ്രകടനം കാഴ്ചവച്ചു. 1982-ൽ ഗംഗോത്രി(6,672 മീ/ 21900 അടി), രുദുഗിരിയ (5,819 മീ/ 19091 അടി) എന്നിവ കീഴടക്കി.

## എവറസ്റ്റ് പര്യവേഷണം
1984-ൽ ഇന്ത്യയുടെ നാലാമത്തെ എവറസ്റ്റ് ദൗത്യസംഘത്തിന്റെ ഭാഗമായിരുന്നു ബചേന്ദ്രി. ആറു വനിതകളും, പതിനൊന്നു പുരുഷന്മാരും അടങ്ങുന്നതായിരുന്നു പര്യവേഷണ സംഘം.  നേപ്പാളിലെ കാഠ്മണ്ഡുവിൽ നിന്നുമാണ് സംഘം എവറസ്റ്റ് പര്യവേഷണം തുടങ്ങിയത്. 24,000 അടി ഉയരത്തിൽ ഒരു മഞ്ഞിടിച്ചിലിൽ തലക്ക് പരിക്കേറ്റുവെങ്കിലും മനഃസ്ഥൈര്യത്തോടെ മുന്നേറുകയും മേയ് 23, ഉച്ചക്ക് 1:07 മണിക്ക് എവറസ്റ്റിന്റെ നിറുകയിലെത്തുകയും ചെയ്തു.

ഇപ്പോൾ ടാറ്റാ സ്റ്റീൽ അഡ്വഞ്ചർ ഫൗണ്ടേഷന്റെ മേധാവിയായി പ്രവർത്തിക്കുന്നു.

## ബഹുമതികൾ
* പത്മശ്രീ (1985)
* അർജുന അവാർഡ് (1986)
* ഗിന്നസ് ബുക്ക് ഓഫ് വേൾഡ് റെക്കോർഡ്സ് (1990)
* ഉത്തർപ്രദേശ് സർക്കാരിന്റെ യശ് ഭാരതി അവാർഡ് (1995)
* ഓണററി ഡി.ലിറ്റ് ബിരുദം, ഗഡ്‌വാൾ യൂണിവേഴ്സിറ്റി (1997)
* മഹിളാ ശിരോമണി അവാർഡ് (1997)

## കൂടുതൽ കാണാൻ
*എവറസ്റ്റ് കൊടുമുടി കീഴടക്കിയ ഇന്ത്യക്കാർ

## അവലംബം

## പുറത്തേക്കുള്ള കണ്ണികൾ
* സീ ന്യൂസ്, വിമൻ ഹൂ മെയ്ഡ് ഇന്ത്യ പ്രൗഡ്
* അഭിമുഖം, റീഡിഫ് ഓൺ ദി നെറ്റ്

വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:പർവ്വതാരോഹകർ
വർഗ്ഗം:1954-ൽ ജനിച്ചവർ
വർഗ്ഗം:മേയ് 24-ന് ജനിച്ചവർ
വർഗ്ഗം:അർജ്ജുന പുരസ്കാരം ലഭിച്ചവർ
ബാരസിംഗ മാൻ

ഇന്ത്യയിൽ മാത്രം കാണപ്പെടുന്ന ഒരിനം മാനാണ് **സ്വംപ് ഡിയർ** അഥവാ **ബാരസിംഗ മാൻ** (English: Swamp deer). 

ഉത്തർപ്രദേശ്, മധ്യപ്രദേശ് സംസ്ഥാനങ്ങളിലെ ഔദ്യോഗികമൃഗമാണിത്. കൂട്ടത്തോടെ താമസിക്കുന്ന ഇവയെ അപൂർവ്വമായി ഒറ്റയ്ക്കും കാണാറുണ്ട്. ആൺമാനുകളുടെയെണ്ണം പെൺമാനുകളെക്കാൾ വളരെ കുറവായതിനാൽ വംശനാശഭീഷണി നേരിടുന്ന മൃഗമാണിത്. പുള്ളിമാനേക്കാൾ അല്പം വലുതാണ് ഇവ. ആൺമാനുകൾക്ക് കോമ്പുണ്ടാകും. മഞ്ഞകലർന്ന തവിട്ടു നിറമാണിവയ്ക്ക്. വയറിനടിവശം വെള്ളയും. ശരീരം രോമാവൃതമാണ്. ഇവ പകലാണ് ആഹാരം തേടിയിറങ്ങുന്നത്. 
## അവലംബം